
HOGYAN TÖRTÉNT A FELSZABADULÓ VÁROSOK 
ÉS KÖZSÉGEK BIRTOKBAVÉTELE? 


1938 november 5—1938 november 11. Ez a hét nap 
csordultas örömünnep volt mindannyiunk számára. 
Izelitőt adott már belőle október 11-én a lélekemelő 
bevonulás Ipolyságra és Sátoraljaujhelynek a Ronyva- 
patak tulsó partján levő vasuti állomására. 


Az ősi föld egy elszakitott darabja ismét egybe- 
forrott az anyaország testével, hogy soha többet le ne 
váljon róla. Kilencmillió magyar husz keserves rév 
után végre magához ölelhette egymillió meggyötört 
testvérét. A legszürkébb polgártól a legnagyobbig, a 
magyar társadalom guláját alapozó névtelenektől a 
csucson álló kiválasztottakig mindnyájan éreztük, erő- 
sebben, mint valaha, hogy történelmet csinálunk és 
hogy ez a történelmi fordulat egyet jelent a mi életünk 
szebb, dúsabb, termékenyebb jövőt igérő változásával 
is. A Történelem — ezt is magunkon tapasztalhattuk 
—- csak néha-napján maradéktalan örömünnep. Most 
az volt. 

A visszatérő föld városai és községei mámoros lel- 
kesedéssel fogadták katonáinkat, ezt a semmiből elő- 
varázsolt, pompás és kemény hadsereget. A krónikás, 
akinek betükbe kell öntenie, hogyan folytak le száz 
meg száz helyen ezek a mindörökre emlékezetes bevo- 
nulások, az első percben mélységes elfogódottságot 
érez. Hiába hunyja le szemét: szinfoltok kavarognak, 
felvillan egy térség, egy folyampart, egy hegyoldal, 
lihegő, zokogó, rivalgó ezrekkel, zászlók intenek feléje 
és ölelő karok, fáklyásmeneteket lát, harangzúgást, 
dalárdákat, szavalókórusokat hall... Néha egy-egy 
arc válik ki a kavargásból: öreg, harcsabajszu ma- 
gyar, amint árkált ráncain legördül két nehéz, tiszta 
könnycsepp; fiatal asszony, amint görcsösen harap- 
dálja galacsinba gyurt keszkenőjét, szöszke, kékszemü 
fiucska, amint tágranyilt, fényes szemmel bámul az el- 
vonuló honvédekre, körülnéz s egyszerre elmosolyo- 
dik, mintha most értené meg, hogy körötte mindenki 
magyar . . . 

A krónikás vár, hogy elhalkuljanak a zenekarok 
indulói, az ütemes léptek dobaja, a szekerek csikor- 
gása, a gépesitett osztagok dübörgése, hogy elzuhogjon 
fölötte ez a roppant élmény-anyag... Egy-két nap 
távlatából máris sorrendbe illeszkednek az epikus 
hömpölygésü jelenetek, tisztulnak az arányok, kibon- 
takoznak az egész körvonalai ugy, ahogy azt a leg- 
nagyobb rendező: a történelmi igazságszolgáltatás 
szabályozta. A krónikás munkához láthat. 


Hogyan is történt? 
Medve, Doborgaz, Párkány, 
Komárom . . . 


November 5-én, szombaton, a Duna partján, Med- 
vénél és  Doborgaznál honvédeink  pontonhidakon 


mentek át a Csallóközbe. Már itt is felbukkantak az 
első, lombokból, virágokból font diadalkapuk, itt is 
25—30 kilométeres körzetből gyültek össze ezrével az 
emberek, a két község főterén a plébános és a járás 
vezető emberei fogadták a bevonuló csapatokat, hullt 
a virág, szólt a zene, harsant az éljen... Medvén idős 
házaspár megfakult zászlót lobogtatott az üdvözlők 
tömegében. 


— Husz éve rejtegettük ezt a zászlót a szalma- 
zsákban — magyarázta az öreg. — Még Nagy-Magyar- 
ország idejéből való. 


November 6.: Párkány. Az őszi reggelben Esztergom 
ősi várának hegyfokáról, mely dacos hajóorrként szö- 
gell ki a Duna fölé, hatalmas magyar trikolórt lenge- 
tett a szél. Lent nyüzsgött a város, az utcákat eláll- 
ták a felfejlődő csapattestek, a kanonokok barokk 
házainak falához simulva csokrokat szorongató gye- 
rekek, magyarruhás lányok,  ünneplőgunyás pol- 
gárok sóvárogtak át a tulsó partra, Párkány látszólag 
kihalt, néma utcáira. De mihelyt megtörtént a hidon a 
hivatalos átadás a katonai parlamenterek között — 
vagyis pár perccel 8 óra után —, mihelyt kicsörte- 
tett az utolsó, roskadásig megrakott cseh gépszekér, a 
halott város, mintegy varázsütésre, megelevenedett. 
Az utolsó pillanatig cseh terror alatt állott emberek 
kítódultak a kapualjakból, levérték a cseh utcatáblá- 
kat, nemzetiszinü szalagokkal, a kormányzó fényképé- 
vel diszitették a bezúzott kirakatablakokat s mire vitéz 
Nagy Vilmos altábornagy vezetésével az első magyar 
hadoszlopok feltüntek a hid innenső felén, kétoldalt 
már önfeledt, mámoros, daloló, repeső embererdő ál- 
lott sorfalat. Biblikusan megkapó jelenetek játszódtak 
le. Egy bevonuló magyar tiszt kenyeret hozott a kar- 
ján. Egy másik letérdelt a felszabaditott földre és 
megcsókolta . . . Bokáig őszirózsában gázoltak a ba- 
kák, ágyuk, lovak, virágbaborultak. A diadalkapuval 
ékesitett Fő-téren a csapatok díszmenete után sor ke- 
rült a szónoklatokra. 

— Mi éhesen, rongyosan csináltuk meg a nemzeti 
egységet — hirdette jogos büszkeséggel  Porubszky 
Géza plébános-képviselő. 


A tömeg, mint egy ember, orkánszerü rivallgásban 
tört ki, mikor tábornagyi botjával kezében, József ki- 
rályi herceg kezdett beszélni: 


— Életem legboldogabb napja ez a mai —  mon- 
dotta többek között —, midőn a trianoni várat meg- 


inogni látom . . . Tudom, hogy ez a vár teljesen ösz- 
sze fog omlani... A mai nap csak az első lépés 
volt! 

A Te Deum után étel, ital került elő — hogy 
tudtak ennyi földi jót eldugni a csehek elől? —, 
felharsant a térzene, megszólalt a rádió, a házak 
falain már ott viritottak a magyarnyelvü falra- 
gaszok, és este, az Esztergomból áthallatszó ta- 
karodóra, a kürtösök husz év óta először vála- 
szoltak ugyanazzal a dallammal Párkányról . . . 

A kép még nagyszabásubbá tárult ugyanezen 
az esős, vasárnap délelőttön Komáromban. Itt is 
megkoppantak a hidon a parlamenterek léptei, 
itt is a Duna habjaiba loccsantak a torlaszoló 
, Spanyol lovasok". És megindult, élén a fehér 
paripáján lovagló Hadurral, a hadsereg zöme, a 
zsufolt Klapka-térre. Ez a bevonulás, Horthy 
Miklós komáromi diadalmenete, ma már ország- 
szerte legendássá nőtt; minden részletét ismer- 
tette a rádió helyszini közvetítése, részletes tudó- 
sitások számoltak be róla, mégsem tud betelni vele 
senki. Ez a novemberi vasárnap itt ért el a te- 
litettség legmagasabb fokára. A magyar szivek 
itt dobogtak leglázasabban, itt, Jókai szülőhe- 
lyén, Klapka vörössipkásainak árnyékában. Az 
egész magyar mult, Nagy-Magyarország lelke 
lengte körül a díszemelvényen ülő kormányzó- 
nét és két fiát, a miniszterelnököt és munka- 
társait, az előkelőségeket; gondolatban az egész 
magyarság elvegyült a végeláthatatlan sokaság 
soraiban, amelyiknek megadatott, hogy ott lássa 
maga előtt kormányzónkat, amint fedetlen fej- 
jel hallgatta a magyar Hiszekegyet . . . 


Szüntelenül zugott az üdvrivalgás: 

— Éljen Horthy! . . . Horthy! . . . Duce! . , . 
Mindent vissza! . . . 

Elsőnek Imrédy Béla üdvözölte a kormány- 
zót. 

— A látomás beteljesült — mondotta mesz- 


Az első kidöntött cseh 


határoszlop Ipolyságnál. 


szecsengő, érces hangján a 
miniszterelnök. — A  Hadur 
fehér lovon bevonult a fel- 
szabadult, ősi földre . . . 

A mámoros lelkesedést 
még növelték Fülöp város- 
biró zokogásba fulladó szavai: 

— ... Komárom városa 
emelt fővel áll a nemzet előtt, 
mert tudja, hogy hitében, hű- 
ségében soha meg nem ingott 
s nemzeti kötelességét, a drága 
hazától elszakitva bár, min- 
denkor hűségesen teljesitette. 

A kormányzó beszédét vi- 
szont olyan áhitatos csend fo- 
gadta, hogy a légy zümmögé- 
sét is meg lehetett volna hal- 
lani. Amikor azonban elhang- 
zott az utolsó mondat: 

—.... Rég várt örömünnepe 
ez a mai nap igazságunk győ- 
zelmének, amelyben fanatiku- 
san hinni és törhetetlenül bizni 
egy pillanatig meg nem szün- 
tem — erre olyan egetverő él- 
jenzés tört ki, hogy megremeg- 
tek belé a Klapka-tér öreg há- 
zainak falai. 

A Himnusz, elsőizben a 
megszállás óta... Egy pöttöm- 
nyi, magyarruhás leányka ver- 
set mondott, a kormányzó fel- 
emelte magához és megcsó- 
kolta... Majd a Klapka-in- 
duló hangjaira megkezdődött 
a katonai díszmenet. Szemező 


Baloldak kép: a bevonult 
honvédség az ipolysági város- 
háza előtt, 

esőben másfél órán át vonultak 
el a gyalogosok, műszaki csapa- 
tok, folyamőrök, kerékpárosok, 
huszárok, tüzérek, motoros üte- 
gek, páncélkocsik az emelvény 
előtt, igy igazolva a siró-nevető, 
büszke és boldog komáromiak- 
nak, hogy a bitorlók minden rá- 
galma közül az volt a legaljasabb, 
amely elhitetni próbálta velük, 
hogy nincsen magyar hadsereg. 


Magyar csapatok 
a Hodrogközben, 
Zemplénben 
és Beregben 


Ugyanezen a vasárnapon a 
régi trianoni határ észak-észak- 
keleti vonalán is megkezdődött az 
előnyomulás. A délelőtt folyamán 
a Littay-Littenecker András altá- 
bornagy parancsnoksága alatt álló 
miskolci 7. vegyesdandár Káros 
határközségből kiindulva előbb 
Bodrogszerdahelyet szabaditotta fel, majd áthaladva 
Bodrogszentmárián, Bodrogkeresztesen és még féltucat- 
nyi falun, Királyhelmecig hatolt előre, hogy itt: talál- 
kozzék a délebbről, Perbenyik irányából felkanyarodó 
hadoszloppal. A Beregszász felé terjeszkedő szárny 
ezalatt Asztély községét szállotta meg. Egyre gazda- 
godott a legyezősen széttáruló kép, óráról-órára uj 
szinek, uj mozzanatok villantak fela dus összességben. 

Bodrogköz vidéke szelid dombhajlásokkal simul a 
bevonulók elé, Királyhelmec körül már magasodtak 


Alsó kép: a fehérzászlós parlamer"ter felvirágzott 


Leszerelik a régi csehszlovák—magyar határ vámsorompóját. 

a halmok, sötét tűleveleikkel felbukkantak az első 
fenyők, mig keletebbre, Beregben, iszamlós mezők 
csillantak a lágy, novemberi fényben, tömzsi bükkök, 
borzas cserjések, fehérre meszelt törzsü diófasorok 
bólongtak, mintha köszönteni akarnák az érkezőket: 
, Csakhogy eljöttetek!", Olyan ismerős volt ez a táj. 
Annyira rokon azzal a másikkal, a tegnapi határon- 
tulnan fekvővel. Ha nem turták volna fel lövészár- 
kok, betonfedezékek, ásitó tank-csapdák, ha nem kel- 
lett volna kézzel elhordani az országutjain felhalmo- 


motorcsónakon megy át a Dunán Medve községbe. 


TáLLJ! STOP? ezt 

zott sulyos köveket, első látásra azt hihette volna az 
ember, sohasem dult errefelé jött-ment horda. Ez 
a benyomás azonban csakhamar eloszlott, csalóka 
volt. Az előnyomulás sűritett drámaiságát éppen 
az adta meg, hogy — ellentétben a párkányi, komá- 
romi ünnepségekkel —, pillanatról pillanatra érezni 
kellett a visszavonuló másik tábor közelségét. A bi- 
torlók szinte odatapadtak ehhez az áldott földhöz, fog- 
csikorgatva adták át minden rögét. A Bodrogszerda- 
helyet . környező halmokról még cseh gépfegyverek 
tüzeltek egy felderítést végző magyar repülőgépre, 
ámbár ez pontosan betartotta az előirt határvonalat. 
Távolabb ledöntött tilalomfa hevert az árokban, cseh 
szöveggel: , Cesta uzavreta — Tilos ut", a perbenyiki 
öreg Majláth-kastély keritésén másik ékesen szóló fel- 
irás hirdette, hogy: , Vchod je prisme zakarany — 
Tilos az átjárás". És a lakosság nem tudott betelni a 
szörnyü cseh erőszakoskodásokról szóló beszámolókkal. 
Külön adókat vetettek ki rájuk, halálos fenyegetések- 
kel tartották őket házaikban az utolsó pillanatig, a 
sötétség beálltával golyószórókkal pásztázták végig 
az utcákat, kézigránátokat dobtak az udvarokba, rom- 
boltak, raboltak, robbantottak és mai napig sem en- 
gedték haza a cseh katonának összefogdosott magyar 
legények nagyrészét. Ráadásul gyilkoltak is: Noga 
Lajos borsi fényképészt szombaton éjjel lőtték le a 
határon, amint éppen visszatérőben volt egy sátor- 
aljaujhelyi rokoni látogatásáról. 


Csoda-e, ha ez a nép most nem akar hinni a sze- 
meinek, ha erős emberek sirtak az örömtől, ha idős 
asszonyok reszkető kézzel simogatták a katonák 
mundérját? Oh, ezek a csordultas fogadtatások . . . 
Öszirózsák  záporozása, hevenyészett diadalkapuk — 


asztélyiak frissen sült perecekkel aggatták tele a 
magukét! —, boldog adakozás a szegénységben, resz- 
ketős hangon, husz év óta először énekelt ,, Isten áldd 
meg a magyart!" és könnyek, könnyek... Királyhel- 
mec piacán Mérs László, a pap-költő, zokogva ölelke- 
zett össze vitéz Béldy Alajos ezredessel, és elmondta 
a legszivhezszólóbb üdvözlő beszédek egyikét: 

— Ha én most verset tudnék irni, ezt a címet ad- 
nám a versnek: , Szájkosár nélkül" . . . 

Az ujságiróknak, akik e megrázó jelenetek szem- 
és fültanui lehettek, leginkább mégis két jelenség 
ötlött a szemükbe. Először is: honnan került elő ez a 
sok szines pruszlik, gyöngyös párta, ezerráncu ro- 
kolya, háromszinü zászló? Erre a kérdésre Szabó 
Jenő szerdahelyi görögkatolikus esperes adta meg a 
választ: a ruhanemüeket szemefényéként őrizte a la- 
kosság, ami pedig a nemzetiszinü lobogók eredetét 
illeti, a férfiak éjszakánként messze vidékről, életük 
kockáztatásával - hozták a piros, fehér és zöld sely- 
meket, amiket aztán az asszonyok magyar zászlókká 
varrtak össze. Készülődtek. Vártak rá. 

És itt a második csoda: hogyan sajátithatta el ez 
a sok Trianon után született fiatal nép, meg öklöm- 
nyi apróság ezt az izes magyar beszédet? Hogyan 
énekelhetik ilyen tisztán, hiba nélkül a Himnuszt? . . . 
Áldás szüleikre, papjaikra, magyar tanitóikra, ők 
szitották bennük a nemzeti érzés lángját olyan ma- 
gasra, hogy például Királyhelmecen egy 6—-7 éves 
kislány ezt visongatta vékonyka hangján a bokáig 
Mrs főre gázoló csapatok felé: ,,Husz évig vártunk 
rátok!" 

Párkányon, Komáromban a történelem  lehel- 
lete suhant el fölöttünk; ezekben a bodrogközi, zemp- 
léni, beregi kifosztott és most már mégis boldog fal- 


Alsó kép: a volt trianoni határon a csehek által épitett beton-akadályok közt vonul át a megszálló honvédség 
(Bodrogszerdahely). 

vakban meghitt, családi ünnepek sorozata derült 
ránk. Nemcsak az otthonias tájék fogadott magába 
— egy nép hozta elénk tenyerén a szivét, egy nép, 
amely izig-vérig magyar maradt és most visszatért 
testvéreihez. 


A rozsnyói hegyvidék 
és a Csallóköz 


November 7-én, hétfőn délelőtt csapataink Rozsnyó 
irányában Tornahorvátnál átlépték a határt és kevés- 
sel utóbb bevonultak a régi megyei székhelyre, Tor- 
nára. Gyönyörü idő volt. A barokk vármegye finom 
homlokzata előtt — két helyen le van verve róla a 
vakolat, ott, ahol a csehek leemelték Masaryk és Ste- 
fanik bronz domborműveit — vagy 4000 magyar to- 
longott. Lelkes, boldog fogadtatás volt, lemosolygott 
rá a hegyoldalról a 600 éves katolikus templom és a 
romjaiban is tiszteletet parancsoló tornai vár. A vá- 
rost a hatóságoktól nemes Domaiczky Ödön vezér- 
kari ezredes, dandárparancsnok vette át; a hivatalos 
fogadtatás keretében egy ötéves fiucska nagy büszkén 
vágta ki neki: Kicsi vagyok, de magyar! ... 


Küldöttség is jött: az uj határ tulsó, cseh felén 
maradt Ájfalucska község ruszin lakossága könyö- 
rögve kérte, csatolják őket is Magyarországhoz, hiszen 
szivben-lélekben magyarok és éhenhalnak, ha elsza- 
kadnak Tornától meg a Bodrogköztől... Hasonló hi- 
rek jöttek Dobsináról és Mecenzéfről, ahol nap-nap 
után megujulnak a tüntetések Magyarország mellett. 
Mindez legjobb bizonyitéka annak, hogy az uj határ 
sem lehet végleges! 


A csehek?... Néha felbukkant egy-egy elkésett 
teherautójuk az énekelve menetelő honvédek között. 
Sötét tekintettel sunyitottak katonáinkra és szedték 
az irhájukat, amilyen gyorsan csak tudták. Minden 
okuk meg volt a sietségre, Nem elég, hogy raboltak és 
fosztogattak, Hárskuton szombaton lelőtték a biró fiát 
s alig pár órával hadoszlopunk bevonulása előtt még 
négy repülőjük keringett a környék felett, gépfegyver- 
tűzzel riasztgatva az ünneplésre "készülődő magyaro- 
kat... Most már mindez lidérces álomként hat. 
A megszállókra a rombolás nyomain kivül csak a vá- 
roska körül zárt tűzrendszert alkotó betonerődök em- 
lékeztetnek; ezeket azért nem pusztitották el, mert 
felrobbantásuk esetenként 100 kiló ekrazitba került 
volna . . . 

Az ujságirók gépszekere ebéd után vágott neki a 
gyönyörü szádelői völgynek. Kétoldalt teljes pompá- 
jában bontakozott a gazdag felvidéki táj, vörhenyes- 
rőt szineivel, tölgy- és fenyveserdőivel. Az emberek 
a pompás műut két szélén sorfalat állva, repestek az 
elvonuló csapatok felé; megint virághalmok, megint 
a Himnusz, ölelések, felcsukló zokogások... Sokan, 
mit sem törődve a cseh fenyegetésekkel, itt fagyos- 
kodtak egész éjjel a szabadban, csakhogy elsőkként 
pillanthassák meg a felszabaditókat. Szádelő, Torna- 
görgő, Szádalmás, lombokból font diadalkapu a fel- 
irással: ,Isten hozott! Husz éve várunk! Éljen 
Horthy!"... "És mennyi vadonatuj, sebtében össze- 
varrt nemzetiszinü zászló!... Az iskolás gyermekek 
tanitóik vezetésével vonultak ki, üde hangjuk csen- 
gett az ózondus levegőben: ,,Min-dent visz-sza! Min- 
dent vissza!" (már ezt is megtanulták). Négy óra felé 
a Szoroskő-tetőről elragadó kilátás nyilott a kék pá- 
rákban fürdő rozsnyói völgyre, Krasznahorka tor- 
nyos várával s a háttérben a két pompás hegycsucs- 
csal: a  Pipitykével (1226 m) és az uj határon álló 
Ökörheggyel (1283 m). Ez a magaslati pont a meg- 
nagyobbodott csonka ország egyik legszebb része, bi- 
zonyára az idegenforgalom eldorádójává válik. Lent, 
gróf Andrássy Dénes hires fehér  mauzoleumának 
kertjében ekkor még két cseh harcikocsi vesztegelt, 
Amint az a szép, nevetős 
krasznai lány mondta, aki a többi ezrek példáját kö- 
vetve, csapataink elé jött: — Most, hogy magyarokat 
látunk, már a cseh tankoktól se félünk! 


a 


Hamar esteledett. Az apró falvak házai megható 
kivilágitással: az ablakokban lobogó mécsekkel és 
gyertyákkal mondtak mégegyszer köszönetet a tova- 
menetelő katonáknak az első nyugodt éjszakáért. 

Változik a kép: a Csallóköz birtokbavétele — 
amely a maga teljességében szintén ezen a hétfői na- 
pon játszódott le — más szineket hoz. Ezen a Duna- 
öntözte televény földön mintha még forróbb, még 
pezsdülőbb volna magyarjaink vére. Felejthetetlen 
jelenetek! . . . Egy öreg magyar, aki már nem birta 
kivárni a bevonulást, rohamcsónakon hozatta át ma- 
gát az öreg Duna innenső partjára, leborult a földre, 
megcsókolta, aztán felemelkedett s mig két vén sze- 
méből patakzott a könny, ennyit tudott mondani a kö- 
rülállóknak: — Szerbusz! . . . Egy csonttuberkulózi- 
sos 18 éves lány kivitette ágyát az utra, hogy ő is vé- 
gignézhesse honvédeink elvonulását. De ki tudna 
minden megrenditő jelenetet felsorolni? Akadtak 
csallóközi falvak, ahol nem tellett zászlóra, hát a há- 
zak falára, a keritésekre festették a lakosok a három 
varázs-szót: ,, Piros—fehér—zöld!" 

Guta községben, a Csallóköz szivében annál nagy- 
szerübb ünnepség fogadta csapatainkat. Száz fekete- 
ruhás, nemzeti szin kokárdás, délceg legényből álló 
bandérium, várta őket a határban. A község esőáztatta 
utcáján még látszottak az alig negyedórája eltakaro- 
dott csehek gépkocsi- és motorkerékpárnyomai, de az 
ámuló bevonulókat már zászlóerdők, kész diadalka- 
puk fogadták, a cseh utcatáblák lent hevertek a sár- 
ban, helyettük a Fő-utcán ott büszkélkedett a , Horthy 
Miklós-ut" elnevezés, a Fő-tér pedig , Hősök-tere" 
lett. Itt, ezen a téren, 3000 magyarruhás gyermek 
énekelte el déliharangszókor a Himnuszt és a Hiszek- 
egyet. Bognár Gergely szentszéki tanácsos ünnepi szó- 
noklatából emeljük ki a legjellegzetesebb részt: 

— A csehek mint rablók jöttek, mint rablók men- 
tek! De a 20 esztendős rabság és sanyaruság jó volt 
arra, hogy megtanitson valamennyiünket, mit jelent 
szabad magyarnak lenni! z 

Igen, mint rablók mentek . . . Pénzt sarcoltak. El- 
cipelték az élelmet, magukkal hajtották az állatokat 
ís. Három, roskadásig rakott teherautójuk még bevo- 
nulásunk után is ott veszkődött közelünkben, a ma- 
rasztaló csallóközi sárban. 

Ögyallán — bár kivül esik a Csallóközön — ugyan- 
csak hétfőn délben vettük birtokunkba —, száz bete 
lepitett család is távozott a megszállókkal; ezeket a 
szinmagyar vidék népességi adatainak meghamisitá- 
sára költöztették ide. A városkában, Feszty Árpád 
szülőhelyén, hetek óta folyt a költözködés. Hétfőn 
délelőtt 11 óráig még cseh gépfegyver meredt ki a to- 
ronyból. Mikor déli harangzugáskor csapataink Hennyey 
tábornok vezetésével az egyik oldalon bevonultak, a 
csehek akkor kullogtak el a másikon. Az iskolából 
magukkal vitték a könyvtárt, a pulpitusokat, a pado- 
kat, a kisebb berendezési tárgyakat pedig darabokra 
zuzták. Vandalizmusuk, romboló dühük azonban a vi- 
lághirü Csillagvizsgáló kifosztásánál érte el tetőpont- 
ját. Itt csak a négy puszta falat hagyták meg s még 
ezekről is cafatokban lógott a tapéta . . . 

Katonáinkat — ákiket Jaross Andor, a felvidéki 
magyarság vezére is elkisért. — a cigányzenekar 
Rákóczi-indulójának hangjai mellett Feszty István 
és Jaross Vilmos fogadta. 

— Husz éve gondolunk rátok — mondotta többek 
között Jaross Andor —, tudtuk, hogy eljön ez a nap, 
amikor utoljára voltak itt idegenek. Igérjük, hogy ide 
többet egy sem teszi be a lábát! 

És - visszazugta a tömeg: 

— Nem, nem soha! 


Érsekujvár és Rozsnyó 


November 8-án, kedden három szakaszon folytat- 
tuk tovább az előnyomulást: a Párkány és Ipolyság 
mögötti vidéken, Érsekujvár környékén s végül: 
Rozsnyó felé. 

A Párkány és Ipolyság közötti községekben min- 

Horthy Miklós kormányzó a komáromi leányok üdvöz- 
lését fogadja a város főterén. 


denütt ugyanaz a könnyes lelkesedés, mindenütt 
zászlók, diadalkapuk, fenyőgallyak, piros-fehér-zöldre 
átfestett cseh ütjelző oszlopok. Csatán az emberek 
sorfalat álltak, összeölelkeztek a katonákkal, elkap- 
kodták a kormányzó képeit és a nemzetiszinü jelvé- 
nyeket. A bevonuló csapatok vezérét, Kolossváry ez- 
redest Dudinszky Tivadar tanitó üdvözölte; őszirózsa- 
zápor hullott a hangos énekszóval menetelő száza- 
dokra és az ujságirók gépszekerére. Tovább. Ipolysza- 
kállos: a diadalkapuban álló községi biró nem tudott 
szóhoz jutni a zokogástól. A levegőben — gyönyörü 
napfényes idő volt itt is — repülőgépek keringtek. 
Garamtamásd: földrengető éljenzugás, ütemes kiálto- 
zások: , Horthy! Horthy!" Vezekény: a lakosság, amely 
Szüz Máriás templomi zászlók alatt, élén a feszületet 
vivő pappal, fogadta honvédeinket, a diadalkapunál 
térdre hullva hálaimát mondott. A házakból asszo- 
nyok rohantak ki, meleg konyhaszagot, ízes kalácso- 
kat, frissen sült, ropogós lacipecsenyéket hozva ma- 
gukkal. S alig multak el a nagy viszontlátás első, lel- 
kendező percei, máris özönleni kezdtek a panaszok: a 
csehek az utolsó pillanatig embertelenül gyötörték a 
felszabadulásra váró népet; csak délután négyig le- 
hetett az utcán tartózkodni; három vezekényi magyar 
megszegte ezt a tilalmat, most sulyos betegen, zuzott 
és ütött sebekkel fekszik odahaza... Ismerős hangok 
ezek. Mintha Bodrogköz és Zemplén, Torna vidéke és 
a Csallóköz kisértene: mindenütt ugyanaz az elvete- 
mültség, a kiebrudalt bitorló bosszuállása, aki leg- 
alább megpróbálja megdézsmálni, sőt elpusztitani a 
javakat, melyekhez semmi joga nincsen. Végül Zseliz: 
a parasztság az 1905-ben alakult Gazdakör tépett 
zászlaja alatt vonul ki, amelyet husz éven át ládába 
csomagolva, pincék mélyén rejtegettek. 


Érsekujvárra délután vonultunk be. A Nyitra 
jobb partján fekvő ,kurucváros" — ne feledjük: 
Rákóczi innen bocsátotta ki 1706-ban hires manifesz- 
tumát, az itteni piacon fejezték le Ocskay Lászlót, az 
áruló kuruc tábornokot —, a mindenkori magyar sza- 
badságharcok ősi fészke, örömteli lázban fogadta a 
vitéz Hennyey Gusztáv tábornok vezetésével érkező 
hadsereget. A Fő-téren mozdulni sem lehetett a feke- 
téllő embersokaságtól. Az üzletek, bankok zárva, a 
házak ablákaiból, erkélyeiről, tetejéről méteres nem- 
zetiszinü zászlók, drága szőnyegek, szines papirfüzé- 
rek csüngtek le Olyan volt ez a különben szomoru 
város, mintha majálist ült volna: a visszatérés sziv- 
szakadva várt majálisát. A hivatalos fogadtatás meg- 
ható és nagyszabásu volt. Egymásután szólaltak fel: 
Turchányi Imre szenátor, aki a Frontharcosok nevé- 
ben megeskettette a tömeget, hogy Érsekujvár most 
már örökké magyar marad; Holota János városbiró 
és képviselő, aki büszkén hangoztatta: 

— Ez a város az elmult husz év alatt a felvidéki 
magyarság ellenállásának központja volt. Hiszen ép- 
pen itt alakult meg az Egyesült Magyar Párt! 

Jaross Gábor, a felvidéki magyar vezér gimnazista 

! fia, a felvidéki magyar fiatalság hazafias érzéséről 


biztositotta a felszabadítókat, majd apja, Jaross An- 
dor, a kinek felszólalását a forró szeretet minden jele 
köszöntötte, kifejtette, hogy most, az elszakitott felvi- 
déki magyarság visszatérése után, az egységes Ma- 
gyarországon, hozzá kell fognunk az egységes magyar- 
ság megteremtéséhez. 

Jaross Andor és vitéz Hennyey Gusztáv kézfogás- 
sal pecsételték meg. a testvéri viszonyt a honvédség 
és a felvidéki magyarság között, majd a tábornok 
mélyen megindulva köszönte meg az üdvözlő szava- 


kat. . 
— Fogadjuk meg, hogy erre a területre más, mint 
magyar, soha sem teszi többé a lábát! — hangzott 


pattogó felszólitása, amelyre tomboló helyeslés volt a 
válasz. Aki azonban azt hitte, hogy ez a tizezernyi to- 
rok már nem "képes még hangosabb éljenzésre, az ala- 
posan tévedett. Amikor ugyanis a vezénylő tábornok 
beszéde végén mély hódolattal emlékezett meg a leg- 
főbb Hadurról, a ,kurucváros" terei, alacsony házak- 
tól szegélyezett, bolthajtásos utcái egyetlen, boldog, 
harsány éljenriadalba olvadtak, amely a tussthuzó ci- 
gányzenekarok hangjával megerősödve, szétáradt 3a 
dombos tájon. 

Az egyik ház kapujában nagykendőbe bugyolált 
öreg anyóka sirdogált: 

— Istenem, csakhogy ezt megérhettem! — tördelte. 
— Most már nyugodtan halhatok meg. 


Ugyanezen a napon honvédeink megindultak a 
Sajó völgyében északnyugat felé. Krasznahorka vára 
meredek hegyormával, csipkés bástyáival, zömök tor- 
nyaival ismét a miénk lett; kapuja felett nemzeti- 
szinü lobogót lenget a szél. A magyar kultura szem- 
pontjából mérhetetlen nyereség, hogy ez a kitünő ál- 
lapotban lévő történelmi műemlék, amelynek épitése 

XIII. század elejére nyulik vissza, visszakerült. 
Közelében van gróf Andrássy Dénes már emlitett 


, mauzoleuma, ahonnét eltakarodtak a tegnapi cseh 


páncélkocsik, termeiben pedig a kuruc idők, a török 
háboruk és a középkori harcok, valamint az And- 
rássy-család történeti emlékeit őrzik. 

Különösen megható volt csapataink fogadtatása 
Jolsván. Az eléjük Kivonult lakosság sirva panaszolta, 
hogy ők is méltóképpen akarták megülni ezt a nagy 


; napot, de a csehek fegyverrel támadtak rájuk, fel- 


gyujtották napok óta készült diadalkapujukat, elko- 
bozták hímes zászlóikat, ugyhogy most csak igy, sze- 
gényesen, de szivük minden melegével fogadhatják 
őket. 

A nap"? legnagyobb eseménye azonban Rozsnyó 
visszacsatolása volt. A hires bányaváros már hétfőn 
megkezdte diadalkapuinak épitését s ámbár a csehek 
puskatussal támadták meg a serénykedő magyarokat, 
a lakosság olyan fenyegető magatartást tanusitott, 
hogy a munkát mégis befejezhették. A gyönyörü mű- 
utról a gyalogság vonult be először a csúcstetejü, pa- 
tinás házak közé, majd a hegyi tüzérség és a tábori 
ütegek következtek. A hepe-hupás kövezetü utcákon 
embererdő lepte el a járdát, jutott belőlük a felté- 
pett háztetőkre is, amelyeknek cserepei közül övig 
nyultak ki a vadul éljenző nézők. Ez a csöndes, tar- 
tózkodó, hajdan gazdag patricius város most szinte 
felolvadt az öröm tüzes kohójában. Minden rendü és 
rangu polgársága kivonult. A környékbeli bányászok 
arannyal díszitett, fekete egyenruhái közé rengeteg 
lila-cingulusos papi reverenda vegyült. Eljött Bubnis 
Mihály rozsnyói püspök, a Hlinka-párt vezetője, ma- 
gyar kokárdával a" mellén; ott volt Hóvagy Sándor 
cseszneki evangélikus lelkész: csak ma reggel mene- 
kült el parókiájáról "a csehek elől, akik paptársát, 
Valent Istvánt elfogták és magukkal hurcolták. ; 

Lassan sötétedni kezdett. Az a finom szürkület 
volt ez, mely oly sajátos a hegyvidéken; itt még nap- 
nyugta előtt bevonja a völgyteknőben fekvő emberi 
településeket a mindinkább  sürüsödő ködfátyol. 
Rozsnyó e párafinom lepellel mintegy menyasszonyi 
fátyolt öltött magára az ányaországgal való menyeg- 
zőjére. A kosár-rácsos ablakokban sorra gyulladtak 

ki a sárgán lobogó mécsek és a fehér gyertyalángok. 
A püspöki palotán Horthy Miklós óriás képét egész 
tűzkoszoru övezte. Lent, a Főtéren, mintegy 6— 8000 
ember szorongott a példás rendbe igazodott hadosz- 
lopok körül. Magyarruhás hölgyek, Petőfi-nyakkendős 
diákok, gérokkos, görnyedthátu öregek, reszketős ke- 
zükben elefántcsontnyelü feketebottal, amilyent ta- 
lán már csak itt látni egész Európában... Nincs 
szempár, amelyet ne homályositana el a boldogság 
könnye. Sok bányász kétségbeesetten panaszolta, hogy 
Szomolnok és Dobsina nem került vissza és ez az ő 
megélhetésüket veszélyezteti. Közben folyt az ünnep- 
ség, minden szónoklat után — dr. Langhoffer László a 
Magyar Nemzeti Tanács, Majkuth Albert a város ne- 
vében beszélt — egetverő éljenzés harsant fel. Vitéz 
Littay András altábornagy azt sem tudta, melyik fe- 
léje nyujtott kezet ragadja meg előbb. A Kossuth- 
szobor talapzatára még előző éjjel felrögzitették nagy 
szabadsághősünk nevének aranybetüit, a Stefanik- 
szobrot pedig, amelyet a csehek a mi szobrunk he- 
lyébe állitottak, ugyanekkor leszerelték és elszálli- 
tották. Az öreg Rákóczi-torony galériájáról hatalmas 
fénybetük ragyogtak le: , Magyarok voltunk, magya- 
rok vagyunk, magyarok maradunk!" 

Éjszaka lett. A toronyból tárogató szólalt meg, 
igazi felvidéki tárogató, a tömeg fáklyásmenetet ren- 
dezett, a bányászlámpák imbolyogtak, a vár ablaká- 
ból villanyfüzérek piroslottak alá és a környező he- 
gyek csúcsán a fellobbanó pásztortüzek szikrázó ko- 
szoruja hirdette: , Rozsnyó hazatért." 


Fülek és Beregszász 


November 9-én, szerdán reggel lovascsapataink 
Somoskőujfalunál lépték át a trianoni határt és Fü- 
lek felé meneteltek. Minden egyes közbeneső falu- 
ban meg kellett állaniok, hogy végighallgassák az üd- 
vözléseket s igy Ragyolcra csak félkettőkor, Bénára 
pedig negyedháromkor érkeztek meg. Mindenütt 
ugyanaz a kép: virágeső, tolongó emberek, zokogás, 
ölelgetések . . . 

Háromnegyedhárom:  Fülekpüspöki... Messziről 
már látszik a füleki vár; évszázados bástyáin Nagy- 
Magyarország térképe van kirakva, roppant fehér be- 
tük fénylenek mellette: , Mindent vissza!" 

Fülek. A város határában lovasbandérium várt 
honvédeinkre, köztük két legény a 6-os huszárok régi 
világoskék-piros egyenruháját öltötte fel. A diadal- 
kapunál Csaba József, a Magyar Nemzeti Tanács el- 
nöke köszöntötte a bevonulókat. A Koháry-család 
épittette régi templomot és az ősi kastélyt óriási 
zászlók boritották. A téren sokezer főnyi tömeg szo- 
rongott, örömujjongással fogadta az elővédet, a kerék- 
páros huszárokat, a cseh hadseregből megszökött ma- 
gyar katonákat... A díszemelvény előtt ötven-hatvan 
magyarruhás lányka helyezkedett el. A hivatalos szó- 
noklatok és egy kislány szavalata után vitéz Miklós 
Béla ezredes, lovasdandárparancsnok meleg szavakkal 
mondott köszönetet a városnak és a közönségnek a 
tuláradó fogadtatásért. A várhegyen piros-fehér-zöld 
lámpák hirdették, hogy ez a város ismét Magyar- 
országhoz tartozik: 


— Filakovo meghalt — éljen Fülek! 


Ugyanezen a napon a beregi hadtest megkezdte 
diadalutját Beregszász felé. Az ujságirók gépszekere 
rögtön a biztositó osztagok után száguldva elsőnek 
ment át az alig két napja visszacsatolt Asztély köz- 
ségen, amelynek lakosai még most sem tudtak hova 
lenni örömükben. Simon Zsigmond kálvinista lelkész 
fejezte ki legszebben érzelmeiket: 

— Mit tehetnénk? . .. Sirunk, sirunk, mint a gyer- 
mekek, aki rég nem látott édesanyjuk keblére borul- 
hatnak. 

Bulcsu, ez már Beregszász külvárosa! 
pillanatra megtorpant, elől, alig kétszáz méternyire, 


cseh parlamenter-tisztek tüntek fel: a két kis csapat 


Jobboldali kép: Magyar páncélvonat Rozsnyó előtt. 


farkasszemet nézett, majd a csehek menekülésszerüen 
észak felé zugtak gépkocsijukon. 

Bulcsu zsufolt főutcáján az ujságirók két kézzel 
osztogatták a kormányzó fényképét és hadparancsát. 
Az autó csak nehezen tudott utat törni a lelkendező, 
rivalgó, siró, nevető tömegen át. Már látni Bereg- 
szászt a Bocskor- és Beregheggyel... A város hal- 
latlan feszültséggel várta a felszabaditást. A csehek 
az utolsó napokban még fokozták amugyis elviselhe- 
tetlen terrorjukat; házkutatásokat tartottak; ahol 
semmit sem találtak, pénzt zsaroltak ki. A kórházat 
leszerelték és kifosztották — mint mindenütt, itt is 
mesterei voltak a rablásnak! —, halálos betegeket 
raktak ki a szabad ég alá, ugyhogy nem egy meg- 
halt közülük az embertelen bánásmód miatt. Csodál- 
hatjuk-e ezek után, ha az első biztositó csapatok 
megjelenésére ez a sokat szenvedett nép valósággal 
megrészegedett az örömtől? Megint lejátszódott 
ugyanaz a villámgyors , átváltozás", amely már má- 
sutt is annyira meglepett bennünket: a házak falaira 
támasztott létrákon fürge sihederek kusztak fel, hogy 
sötét színekkel mázolják be a cseh cimtáblák felirá- 
sait... A gyönyörü Árpád-korabeli templom tornyán, 
minden épületen, a padlásablakokban, az erkélyeken, 
az üzletek kirakataiban megjelentek a magyar zász- 
lók és nemzetiszinü szalagok. A Kossuth-téren (egy 
órával ezelőtt még Masaryk-tér volt!) tizezernyi em- 
ber szorongott s amikor a hatalmas diadalkapun be- 
vonult az elővéd, majd a felszabaditó seregek vezére: 
eberswaldi Siegler Géza altábornagy, vegyesdandár- 
parancsnok, törzskarával, olyan diadalittas  éljen- 
riadal harsant fel, amilyent még az eddigi bevonulá- 
sokon sem lehetett hallani. A katonabakancsok virág- 
szőnyegen tapostak, minden csákóra, minden puska- 
csőbe jutott egy szál őszirózsa, közben ütemesen dü- 
börgött a kiáltás: , Éljen Horthy! Horthy! Duce!" 

Az ünnepélyes fogadtatáson a beregszászi Nemzeti 
Tanács nevében Ortutay Jenő, a városi tanács és a 
polgárság képviseletében Fekésházy Zoltán üdvözölte 
honvédeinket. Majd megható jelenet játszódott le: 
két beregszászi lakos átadta katonáinknak a 11-ik 
minkácsi honvédgyalogezred husz évvel ezelőtt meg- 
mentett zászlaját, amelyet azóta dugdostak, hogy a 
visszacsatoláskor épen és sértetlenül nyujthassák át. 
Ez az álom most valóra vált. 

Végül eberswaldi Siegler Géza altábornagy, törzs- 
karától övezve, válaszolt a beszédekre. 

— Örömtől és büszkeségtől dagadó szivvel Jéptem 
át csapataimmal az átkos trianoni határt, amely ha- 
zugságokon, csalfaságon és áruláson épült fel — mon- 
dotta többek között. —  Büszkeséggel tölt el, hogy 
Beregszász a sanyargatás ellenére ilyen gerinces ma- 
radt. Igérjétek meg, hogy fegyelemmel és kitartással 
fogtok támogatni az olyannyira szükséges épitőmun- 
kában. 

És, mint már annyiszor más községekben és váro- 
sokban, zugott-zengett a tömeg válasza: 

— Igérjük! Megtartjuk! 


(Befejező közlemény a következő számban.) 

Horthy Miklós kormányzó a honvédség élén átvonul a komáromi hídon. 


A KOMÁROMI HID 


Az anyaországhoz visszatérő magyar Felvidék 
visszacsatolásának első felemelően nagy ünnepi pil- 
lanata az volt, amikor Horthy Miklós kormányzó 
november 6-án fehér lován átléptetett a komáromi 
hidon. Ezt a napot a magyarság legszebb ünnepei 
közé sorozzuk. 


A kétfelé szakitott Komárom két városrészét ösz- 
szekötő Dunahid égbekiáltó jelképe volt a trianoni 
igazságtalanságnak. Most, mikor Magyarország kor- 
mányzója paripáján átléptetett a hidon, talán még a 
hatalmas vastraverzek is ujjongva felsóhajtottak . . . 

1920-tól 1938-ig, pontosan tizennyolc esztendeig 
teljesitette a komáromi hid különleges történelmi föl- 
adatát: nemcsak technikailag, de lelkileg és kulturá- 
lisan is összekötni a csehek által elrabolt öreg-Komá- 
romot a Csonka-Magyarországnak meghagyott uj-Ko- 
márommal. 

Kötetek telnének ki azokból a megható, drámai 
és vidám jelenetekből, amelyek e tizennyolc év alatt 
a kettészakitott Komáromot összekötő Dunahidon ját- 
szódtak le magyarok és magyarok között, akiknek a 
cseh. hatalmi téboly következtében már csak irásbeli 
engedéllyel volt szabad érintkezniök. És bár Komá- 
romra nagyon vigyáztak a csehek, a szinmagyar, tör- 
ténelmi tradiciókkal teli várost, amelynek házai Jókai, 
Baróti Szabó Dávid, Beöthy Zsolt, Jedlik Ányos, 
Szinnyei József, Konkoly-Thege Miklós, Jászai Mari, 
Feszty Árpád és Thaly Kálmán emlékét lehelik, az 
"erőszakos elnyomás és mesterséges elsorvasztás sem 
tudta husz év alatt elcsendesiteni. 

És ebben nagy szerepe volt a hidnak!... A hires 
komáromi hidnak, amelynek közepén, tizennyolc éven 
keresztül, szemben állt egymással egy-egy drótsövény 
mögött a magyar és cseh katona. 


4 

Miután arra a csehek is hamarosan rájöttek, hogy 
a két városrészt teljesen nem lehet elzárni egymástól, 
megállapodtak abban, hogy ó- és uj-Komárom lakói ut- 
levél nélkül határátlépési engedéllyel közlekedhetnek 
a hidon, amennyiben munkájuk, családi ügyeik, vagy 
valamilyen rendkivüli eset átkényszeriti őket egyik 
oldalról a másikra. ; 


Később, 1924-ben már további közeledés történt 
és ó- és uj-Komárom magyar, illetve cseh vezetősége 
megállapodott, hogy mindennap délután egytől háro- 
mig külön engedély nélkül ,, beszélgetést" engedélyez- 
nek a két városrész lakóinak a hid közepén. 

Igy született meg a hires , komáromi beszélgető", 
amely a szégyenteljes trianoni történelemben is külön 
lapot kér a maga számára. 


xx 


A négy pillér között volt a demarkációs vonal, a 
két drótsövény között pedig háromlépésnyi , semleges 
zóna", kilenc hid-deszka, amelyre már csak határát- 
lépési igazolvánnyal lehetett lépni . . . Az ebédutáni 
, beszélő" tehát ugy játszódott le, hogy az egyik drót- 
sövény mögött állottak az öreg-komáromiak, másik 
oldalon az uj-komáromiak, az egyik cseh, a másik 
magyar állampolgár és a háromlépésnyi , semleges 
zónán" keresztül megkezdődött a diskurzus. 

Aki szemtanuja volt az elmult tizennyolc év alatt 
egy ilyen ,komáromi beszélgetőnek" soha nem fogja 
elfelejteni . . . 

Egyik oldalon is, másik oldalon is a legkülönbö- 
zőbb rendü és rangu emberek álltak. Persze kivétel 
nélkül magyarok, hiszen Komáromban bajosan lehe- 
tett csehet, de még szlovákot is találni. 

e 

A magyar oldalon egy vékonyka, feketekendős kis 
parasztasszony könyökölt a , spanyol lovasnak". Má- 
sik oldalán állt a fia, aki Trianon jóvoltából cseh 
Komáromban élt. Igy találkoztak hetenként kétszer 
anya és fiu. 

— Kezét csókolom, édesanyám — köszöntötte a 
magyar legény minden alkalommal édesanyját. 

— Hozott Isten, Jóska fiam! — válaszolt a min- 
den találkozásra ünneplőbe öltözött kis öregasszony 
és máris könny csillogott a szemében. 

Aztán elkezdtek beszélni családi dolgokról, termés- 
ről, miegyébről, két ország határán keresztül, egy 
magyar és egy cseh fegyveres katona ellenőrzésével, 
át a , semleges zónán", mig alattuk az őszi vagy ta- 
vaszi szél cifrázta a Duna hullámait. 

Igy diskuráltak gazdák egymással, igy bonyoli- 
tották le kereskedők az üzleteiket, testvérek igy talál- 
koztak és igy születtek uj szerelmek a komáromi 
hidon. 

Egyszer napokon keresztül figyelték, hogy egy 
, magyar komáromi" fiatalember egytől háromig hogy 
vall nyilvánosan szerelmet a , cseh Komáromból" ér- 
kező aranyszőke urileánynak, aki egyébként egy félév 
mulva már mint hivatalos menyasszonya, utlevéllel 
sétált át a hidon... Ilyen édes, fájdalmas szerelmet 
még nem látott a világ! Hónapokon keresztül egy 
hidon találkozni, katonai ellenőrzéssel, hóban, szélben, 


tikkasztó napsütésben és keresztülkiabálni a drót- 


sövényen, hogy: nagyon szeretlek! . . . 
3 

Egyszer azután, vagy tiz esztendővel ezelőtt, rend- 
kivüli esemény történt a hires komáromi hidon. Majd- 
nem határincidens, majdnem diplomáciai konfliktus!... 

Egy éjszaka a Csonka-Magyarországhoz tartozó 
uj-Komáromban érettségi bankett után a nekikesere- 
dett magyar fiuk elhatározták, hogy visszafoglalnak 
, Valamit" Csehországból... A meleg csillagos nyári 
éjszakában vagy tizen felszöktek a hidra és halk, 
óvatos léptekkel a , semleges zónáig" osontak. Nem 
tudni, aztán sem lehetett pontosan megállapitani, 
hogy a hivatalos szerepét betöltő magyar poszt is 
segédkezett-e, de tény, hogy négy méterrel kitolták 
a trianoni határt... Felhasználva a cseh határposzt 
álmosságát, négy méterrel tovább vitték a csehek 
drótsövényét, négy méterrel meghosszabbitották a 
, semleges zónát" és négy méterrel előre tolták a 
magyar határt jelző spanyol lovast is... 

Másnap, egy napsütéses juliusi reggelen a cseh 
határellenőrző bizottság megdöbbenve látta, hogy 
Benes Csehszlovákiája négy méterrel, pontosan tizen- 
két hidpallóval megszükült... 

Lett nagy izgalom! A cseh éjszakai posztot bizo- 
nyára felelősségre vonták, jegyzőkönyv is készült 
a , határincidensről", de aztán maguk a csehek. is be- 
látták, hogy nem érdemes az ügyből , diplomáciai 
konfliktust" csinálni és szépen elaludt a dolog. 

. . . Most, hogy örekre eltüntek a komáromi hid 
szégyenteljes spanyol lovasai, fel kell jegyezni a késői 
történelemirók számára ezt az édes, igaz magyar his- 
tóriát is. 

G. I. 


Alsó kép: honvéd utászok szétszedik a komáromi híd közepén fölállitott cseh akadályokat. 


s 


VA tnagene rni: 199" 


2 


a 
b 
by 
ÉS 
bol 


A 


" AW érem aan ai 
Xi 


Felső-Magyarország várossá kristályosodott. szim- 
bóluma, Kassa, a magyarság egyik leghősibb és leg- 


erősebb vára, a magyar kultura és civilizáció ősi 
tűzhelye — közel huszesztendei rabság után — ujra 
magyar! 


Nem az első ilyen örömünnep ez a sokat próbált 
700 esztendős város történetében. A legrégibb idők- 
től kezdve örökös a versengés és a harc Kassáért. Már 
Csák Máté, a Felvidék pártütő ,kiskirálya"  felis- 
merte fontosságát, s azóta is tudott dolog, hogy azé 
a Felvidék, akié a hozzávaló kulcs! Kassa. 

Csák Mátétól Nagy Lajos szerezte vissza ezt a 


becses várost, s óriási privilégiumokkal szabad ki- 
rályi várossá emelte. Megerősített — helyzetében 
Kassa a nagyforgalmu északi irányu kereskedelmi 


utak gócpontja lett s ezzel politikai és kulturális fő- 
városa is. 

Kassa kulturális és művészeti gazdagsága ekkor 
már messze vidékre kisugárzott. Hiresek voltak mű- 
vész-iskolái, művészei az egész országban keresettek 
voltak. Zsigmond király 1412-ben Kassáról kért 
mestereket Budára. Külföldre is egész csoportokban 

mentek kassai művészek — Bécsbe, 
Krakkóba és még messzibbre is. 


Zsigmond király 1405-ben meg- 
tetézi Nagy Lajos kiváltságait, 
melyre főképpen azért volt szükség, 
hogy kiheverhesse azt a borzalmas 
tűzvészt, mely a várost az előző szá- 
zad végén érte. Odaégett a plébá- 
niatemplom is. Szerencse, hogy a 
régi város egyik gyöngyszeme: a 
Szent Mihály-kápolna megmenekült 
a vésztől. Zsigmond megerősittette a 
megrongált városfalakat, s ekkor 
kezdték meg az elpusztult templom 
helyén az uj egyház építését is, sok- 
kal nagyobb méretekben, mint az 
előző volt. 


A megsokasodott és meggazda- 
godott kassai polgár ekkor már 
dómról álmodozott. A székesegyház 
épitésének első mestere állitólag 
Villard de Honnecourt, a gótika 
bölcsőjéből, Franciaországból jött el 
Kassára. 

A kassaiak büszkeségének: az 
Árpádházi Szent Erzsébet tisztele- 
tére emelt dómnak négyszázéves 
története szinte állandó és legben- 
sőbb összeköttetésben volt a város 
történetével.  Épitésére alig akadt 
egy-két nyugodalmas esztendő, a 
nagy munka csak Mátyás korában 
fejeződött be. 

Mátyás király trónralépésekor 
fellélegzett az egész ország. Az erős- 
kezü király erélyes gyorsasággal te- 
remtett rendet a sokat zaklatott 
honban, a  befészkelődött Giskrát 
leverte és cseh martalócaitól meg- 
tisztitotta a Felvidéket. 


Mátyás. maga is sok időt töltött 
Kassán. Az ő uralkodása alatt lük- 
tető élet indult meg az egész or- 
szágban, igy Kassán is. Kassa épü- 
leteinek művezető mestere ekkor a 
kiváló István mester, akinek mű- 
vész-iskolája messze földön hires 
volt. Ő fejezte be a dómot is. Ez a 
nagytudásu, izig-vérig művész a ha- 
nyatló gótika elfinomodott formáit 
lehelte minden művére. Ő emelte 
magasra a csonkán maradt Mátyás- 
" Baloldali dóm 

A kassai Városháza. 


tornyot, a  Király-lépcsőt és az ő dus fantá- 
ziája és biztos keze teremtett csodálatos harmóniát 
a magasbaszökő szentségház kőcsipkéinek szövedé- 
kébe. Az ő műve a Szent Erzsébet-dombormű is. Ne 
csodálkozzunk ezen a sokoldaluságon, hiszen ebben 
az időben az épitőmester, kőfaragó és szobrászmester 
igen sok esetben egyet jelentett. 

1556-ban ujabb szörnyü tűzvész pusztitotta végig 
Kassát. Majd az egész város üszkös romokban he- 
vert. A székesegyház falai áttüzesedtek, s minden, 
ami nem kőből volt — odaveszett. A hivek — halált- 
megvető bátorsággal — mindössze négy oltárt tud- 
tak kimenteni. A harangok elolvadtak. Ezeknek 
roncsaiból öntötték aztán az óriási Orbán-haran- 
got, amelyet a számára épitett külön harangtorony- 
ban helyeztek el. 

Ugyanekkor sürgősen ki kellett javitani 
tyákat és falakat; a javitási 
Bártfa, Eperjes és Kisszeben, sőt Sáros megye rend- 
jei is hozzájárultak. Mindnek  elsőrendü érdeke 
volt Kassa erőssége, hiszen a török ekkor már idái 
portyázott —, de a városba sohasem hatolhatott be. 

A sokat szenvedett városban szinte még alig lát- 
hattak a megégett templom helyreállitásához, ami- 
kor kigyulladt a vallásháboruk emésztő lángja. Et- 
től fogva szinte pontos egymásutánban váltja le 
egymást Kassán a császári főkapitányok hatalmas- 
kodása a várost felmentő Bocskayval, Bethlennel és 
később Rákóczi Györggyel. S eszerint lett a dóm s 
a többi templom hol a katholikusoké, hol a protes- 
tánsoké. A fejedelmek igen megbecsülték Kassát; 
többizben tartották itt országgyüűléseiket, s Bethlen 
Gábor itt tartotta esküvőjét is Brandenburgi Kata- 
linnal 1626-ban. : 

Kassa, mely 1552 óta a felsőmagyarországi főka- 
pitányok székhelye, Rákóczi György alatt megyei 
székhellyé lett. Rákóczi György halála után megint 
csak a német III. Ferdinánd kezére jutott a vá- 
ros, hogy azután Thököly Imre fogja ismét ostrom 


a bás- 


költségekhez " Lőcse, - 


alá. A sok háboru zilált állapotba döntötte az egy- 
kor virágzó, gazdag Kassát. A vallásszabadságot és 
jogegyenlőséget a tárt karokkal várt Nagy Fejede- 
lem, II. Rákóczi Ferenc állitotta helyre. Rákóczi 
többször megjelent kedvelt városában, melyre oly 
büszke volt. Igy Rabutin osztrák tábornok heves 
várostroma után, mely csufos kudarcba fult, s az 
ostromló sereg kénytelen volt eltakarodni a jól vé- 
dett város falai alól, Rákóczi személyesen sietett el- 
ismerését kifejezni az ősz Radics várkapitánynak, 
ki valaha Zrinyi Ilona hős kapitánya volt s a mun- 
kácsi vár bástyáin még karjain hordozta a fejedel- 
met. 

1707 december 10-én Kassán tartotta Rákóczi az 
országgyűlést. A kuruc-világ szine-java gyült össze 
a leghűségesebb kuruc. városban; Vay Ádám, Be- 
niczky Miklós, Klobusiczky Ferenc, Ráday Pál, 
Pekry Lőrinc, Andrássy Pál, s a fejedelem fővezére 
és legbensőbb barátja: Bercsényi Miklós. Külföldi 
hatalmak előkelő küldöttei is sürün fordultak meg a 
Kassán székelő udvarnál. A fejedelem legutoljára La 
Maire francia épitőmester társaságában látogatott 
el Kassára, hogy a vár falait vele megerősittesse. A 
kuruc mozgalom sorsa akkor már válságosra fordult, 
s Rákóczit kassai hivei nem láthatták azután soha 
többé. Kassa régi, nagyszerü falait lebontatta a resz- 
kető bécsi udvar, hogy hadi és politikai fontosságát 
megszüntesse. Mindhiába, mert őrködött a magyar 
szellem. A lantos diák: Tinódi Sebestyén városából, 
Kassáról küldte szét az országba a magyar ujjáébre- 
dés első szózatát Kazinczy Ferenc, majd Bacsányi 
János. Itt talál második állandó otthont (Kolozsvár 
után) a magyar szinészet. Kántorné, Déryné, Eg- 
ressy Gábor, Lendvay Márton, Megyery Károly — 
mind hősi uttörők nevei. S végül — falak híján 
is — az 1848-iki szabadságharc felvidéki hadműve- 
letei megint csak Kassáról indultak meg. Itt alakult 
a hires, verhetetlen 9-ik zászlóalj, mely jóformán 
csupa pelyhesállu fiatalból állt. 

A kassai Domonkos-templom. 


Azután orosz lovak patái verték fel a város 
dermedt csendjét. 

A kiegyezés után következett csak Kassára — 
mint az egész. országra — termékeny nyugalom. 
1906-ban diadalmas ünnepségek között hozták haza 
Rodostóból Rákóczi Ferencnek hamvait, s vele együtt 
hőslelkü anyjáét, Bercsényiét és a többi bujdosó 


A premontrei templom. 


társakét. Hazahozták, hogy rövid időre rá — a vi- 
lágháboru után — ismét csak rabsorsa jusson e vá- 
ros. Husz esztendőn át cseh katonák bakancsa ta- 
posta Kassa százszor szent köveit. Ennyi idő kellett, 
mig kiérlelődött, kikristályosodott a leverhetetlen 
igazság: hogy Kassa, a leghűségesebb kuruc város, 
a Szabadság városa magyar és a magyaroké! Pp. M. 


Rákóczi hazatér 


Magyar nap sugára 
Ragyog már Kassára, 
Vigyük koszorunkat 
Rákóczi sírjára! 


Halott fejedelmünk, 
Kurucok vezére, 
Másodszor tér vissza 
Hazája földjére. 


Magyar szabadságért 
Mindenét odaadta, 
Bús számkivetésben 
Sinylődött miatta, 


Idegen föld adott 
Sirgödröt testének, 
Kétszáz esztendőt várt, 
Mig érte menének. 


Elhoztuk Kassára 
Örök pihenésre, 

Véget ért Rákóczi 
Bús számkivetése. 


De haj, a kurucnak 
Kegyetlen a sorsa, 
Még a sírjában síncs 
Békés nyugodalma! 


Bitorlók tépték szét 

Az ős magyar földet, 
Idegen had dőzsölt 

A szent sirhant mellett. 

De most a magyar nap 
Kisütött Kassára, 
Vigyük koszorunkat 
Rákóczi sírjára! 


Vigyük koszorunkat, 

Bár virága tépett, 

Hisz a magyar rabság 
Most sem ért még véget! 


Hisz ez a föld még nem 
Rákóczi országa, 

Hej, még de sok magyar 
Vár a szabadságra! 


Hozzuk mi még ugy is 
Virágunkat Hozzád, 
Hogy itt lesz mindenki, 
Egész Magyarország. 


Akkor tér majd vissza 
Kurucok vezére, 
Harmadszor, igazán, 
Hazája földjére. 


Gyönyörü koszoru 
Borul a sírjára: 
Minden magyar rögnek 
Minden szál virága! 
Kisléghy Kálmán. 

Komárom városának sorsa igazi magyar sors volt 
— évezredes élete harcok és sulyos megpróbáltatások 
szakadatlan sora. De igazi magyar kitartással, harcok 
és sorscsapások között mindig becsülettel állta a he- 
lyét. A Duna és a Vág—Duna által körülzárt erősség 
hatalmas védőműveit, sáncait, kő- és földbástyáit az 
első szent királytól kezdve minden időkben bővitették 
tulajdonosai. Ősi, bevehetetlen vár Komárom, s ha el- 
esett — csak hitszegés juttathatta idegen kézre. 


Az erődités két részből áll; az óvárból és az ujvár- 
ból. A kettőt híd kapcsolja össze. Az óvár négyszög- 
alaku, s körös-körül kaszárnyák, katonai raktárak, 
gazdasági épületek és sütőházakkal van beépitve. Az 
ujvár jóval tágasabb; óriási udvarát szintén katonai 
épületek szegélyezik; közepén a várparancsnoksági 
épület áll. 


A komáromi vár a legérdekesebb magyar erődités. 
Kivülről nézve, jóformán alig láthatók a Dunára és 
Vág—Dunára támaszkodó sáncok és földbástyák, me- 
lyek köröskörül övezik. Emlékeztet az ősi földvárakra 
s ugyanekkor ez az egyetlen régi erődünk, melynek 
alapgondolata megfelel a modern erőditésformá- 
nak is. : 


Már Anonymus is hosszan ir Komárom váráról. 
Ez is azok közé a kisszámu erősségek közé tartozott, 


amely sikerrel állott ellen a tatárok ostromának. 
Sokat épittetett rajta Csák Máté és Mátyás 
király. 


Az 1763-ik évben irtózatos földrengés döntötte 
romba a várost. Több templom teljesen rommá lett, 
hétnek a tornya dőlt le. 


Mária Terézia a nagy csapás után a Duna jobb 
partjára akarta áttelepiteni a kárvallott várost — de 
annak lelkében már akkor is ott élt a szózat: ,,Itt él- 
ned s halnod kell!" És ott maradtak az ősi Komárom- 
ban. Ujra hozzáfogtak az épitkezéshez. Komáromban 
még ma is minden délután 3 órakor meghuzzák a 
Szent András-templom nagyharangját és a Péter és 
Pál napjára következő vasárnapon minden esztendő- 
ben engesztelő. körmenetet tartanak. 

Ez a város mindig elsősorban hadicélt szolgált, s 
hogy mennyire biztosnak tartották, bizonyitja az is, 
hogy a diadalmasan előrenyomuló Napoleon elől egy 
időre Komáromba költözött az egész királyi udvartar- 
tás s a Habsburgok családi kincseit is itt a várban he- 
lyezték el. 


A biztonságos várnak akkoriban csak az elemek 
szegődtek ellenségeivé: a tűz és a viz. 1823-ban tűz- 
vész martaléka lett 52 ház, s többször tönkreteszi az 
árviz. 1831-ben pedig a kolera pusztit. Midőn hirét ve- 
szik a terjedő vésznek, a legszigorubb óvóintézkedése- 
ket teszik: vesztegzár, nyilvános helyiségek bezárása, 
fokozott tisztaság — de minden hiába. 


1848-ban ismét borzalmas tűz üt ki, melyet a dü- 
höngő szél végigfuttat a városon. Leég a vármegye- 
háza, a városháza, öt templom, melyekből a harangok 
olvadtan zuhannak az utcákra. Leég az iskola, szám- 
talan ház, a dunai állóhid, s a Dunán tizenkilenc ga- 
bonával megrakott hajó. S ugyanebben az évben ki- 
gyul az egész ország: kitör a szabadságharc. Ez leg- 
dicsőbb kora Komárom városának. A világosi fegy- 
verletétel után már csak ez az egyetlen erősség: 


foNgnhnggn 


Klapka bevehetetlen vára képviselte a nemzet ellen- 
állását. ; 

Komárom, ez a számtalan tűz- és vizkeresztséget 
szenvedett város Csokonay Vitéz Mihály Lilla dalai- 
nak bölcsője, Czuczor Gergely ifjuságának szinhelye, s 
itt született legnagyobb mesemondónk: Jókai Mór. 


A komáromi öreg vár látta Görgeyt, s rajta vihar- 
zott végig kirohanó seregével a komáromi hős: 
Klápka György. A kényszerü komáromi kapituláció 
után sokáig német szó pattogott a várfalak között, 
mint most is husz esztendőn át, cseh beszédet 
hallott. 


Régen volt az öreg erődnek, a városnak és a kitartó, 
sokat szenvedett lakosságnak ilyen örömünnepe, mint 
a mostani, amikor a legfőbb magyar ur ügetett végig 
falai között, a hagyományos magyar, fehér lovon. 
Visszahozta , hires Komárom"-nak, amit oly régen 
várt, s ami mindent jelképez: a szabad magyar szót! 

v —dy. 

Friss babérkoszoru disziti Jókai komáromi szülőházá- 
nak emléktábláját. 


Alsó kép: felrakják az uj utcatáblát. 

Mondák, legendák nem születnek egyik napról a 
másikra. Évszázadok hosszu hagyománya, apák, nagy- 
apák — messzi öröksége alakitja és hitelesiti őket. A 
mondákat önmaga számára alkotja meg a nép. Nem 
másokat akar  elkápráztatni vele, hanem önmaga 
lelki gyönyörüségére formálja meg a meséit. Hogy 
mi lakozik egy nép szivében, azt leghitelesebben a 
népdalai, meséi, legendái árulják el. 

A rimaszombati katolikus templomban áll egy kő- 
ből kifaragott ősrégi keresztelőmedence. A néphit azt 
tartja, hogy ezt a medencét már a pogány magyarok 
megkeresztelésénél használták. A monda szerint 
maga Szent István járt itt, Rimaszombat határában, 
és nemcsak személyesen oktatta, téritette a rima- 
menti derék magyarokat, de en-kezével keresztelte 
is meg őket. Épp egy szombati napon ért a Rima 
mellé, melynek partjánál táltosok és pogány jós- 
papok áldoztak Hadurnak. A király és kisérete meg- 
jelenése megrenditette az áldozatra összegyülekezet- 
teket és a kegyes királynak megfogadták, hogy ez 
volt utolsó pogány áldozatuk, ezután csak az egy igaz 
Istennek törvényei szerint élnek. 

A legendák, népi mondák, egy népnek, népcsoport- 
nak önmagáról való legszebb vallomásai. Hogy Szent 
István valóban járt-e a Rima vizénél, történeti doku- 
mentumokkal: nem bizonyitható. De a rimaszombati 
keresztelőmedencéhez — kapcsolódó monda gyönyörü 
bizonyitéka annak, hogy az ottani magyar nép ön- 
tudata a szentistváni eredendő magyarság részesének 
tekinti önmagát. A várost az északra lakó német 
faluk még ma is Steffelsdorfnak (Istvánfalvának) 


nevezik. A Magyar Tudományos Akadémia gyüjte- 
ményében őriznek egy régi, kézi rajzzal készitett tér- 
képet, mely az Árpádkori Magyarország területét áb- 
rázolja. Ezen a térképen Rimaszombat Villa Sancti 
Regis, azaz Szent (István) király faluja néven van 
jelölve. ax 

Rimaszombat a legelső időktől kezdve kivette a ré- 
szét a magyar történelem minden szenvedéséből. A 
tatárok földig lerombolták. Findura Imre, a város de- 
rék történetirója, felemliti a városi levéltárban őrzött 
nyársalaku vasakról, hogy a hagyomány szerint a 
tatárok ezeken a nyársakon sütötték meg az elfogott 
rimaszombatiakat. A sok szenvedés után a város 
lassan mégis fölemelkedett s már 1335-ben Róbert 
Károly királyunktól megkapta mindazokat a kiváltsá- 
gokat, mikkel abban az időben Buda volt felruházva, 
1335-ben tehát elvben Budával egyenrangu városa 
volt Magyarországnak Rimaszombat. 

Zsigmond király uralkodása idején a cseh huszi- 
ták törtek be a magyar Felvidékre. Giskra hadai 
pusztitva járták végig a vidéket. Befészkelték magu- 
kat várainkba, városainkba. A krónikás szavai sze- 
rint ,emberi nyelv azt meg nem mondhatja, hogy az 
ő gonoszságuk a szegény emberekhez, asszonyállatok- 
hoz és leányokhoz milyen lett légyen... Tarta pedig 
a cseh járás és égetés majd huszonegy esztendeig az 
országban". A Rimaszombat melletti Osgyán község 
volt a husziták egyik fő fészke. Hunyadi Jánosnak 
se sikerült kiverni az országból a garázda hadakat. 
Csak Mátyás király foglalta vissza a csehektől Rima- 
szombatot. 

Ezután is ujabb és ujabb megpróbáltatások vár- 
tak a városra. 1506-ban óriási tűzvész pusztitotta el 
Rimaszombatot. , Még a halottak is a lángok marta- 
lékai lőnek." Ulászló király az elpusztult város 
fölsegitésére nyolcévi adómentességet adott  Rima- 
szombatnak. Alig heverhette ki ezt a pusztitást a 
város, a török idők következtek. A füleki várban 
megtelepedett török állandóan sarcolta Rimaszomba- 
tot. A városi levéltár 250 török okmányt őriz, a zak- 
latás és sarcolás bizonyitékait. 

Szinte azt mondhatnánk, hogy nem volt a magyar 
történelemnek olyan csapása, mely ne sujtott volna le 


Rimaszombatra is. S mégis, valami kifogyhatatlan élet- 
erő ujra meg ujra talpraállitotta ezt a várost. Nem 
volt kedvenc, dédelgetett városa sem királyainknak, 
sem főurainknak, a maga munkás erejéből támadt fel 
mindig. Megtanulta a megpróbáltatásokat csöndesen 
elviselni. Valami csöndes heroizmus jellemzi a város 
egész történetét. 


A 48-as szabadságharcban is a szomoru végső ak- 
kordok idején kapott csak szerepet. 1849 julius 
19-én érkezett a városba Görgey hadteste. Vác alól 
jött a lerongyolódott, fáradt sereg. A fővezér maga 
sulyos fejsebbel érkezett. S itt kezdte meg első tár- 
gyalásait az oroszokkal. Futárok jöttek és mentek a 
rimaszombati magyar főhadiszállás és az ellenség Lo- 
soncon, Apátfalván állomásozó tábornokai leveleivel. 
Három hét mulva, augusztus 13-án Görgey Világos- 
nál letette a fegyvert . . . 


Az utolsó csapás, ami Rimaszombatot érte, a 
trianoni béke döntése volt, mely elszakitotta a tiszta 
magyar várost, , Szent István városát" az anyaország- 
tól. é 


Rimaszombat erősebb volt a rámért csapásoknál 
mindig. Most is. A cseh megszállás alatt egyik leg- 
erősebb vára volt a magyar kulturának, legőszintébb 
őrizője a magyar hagyománynak. 

x 


Ebben a városban született a melankolikus lelkű, 
meghasonlott nagy magyar poéta: Tompa Mihály. Itt 
született a magyarok , csalogánya" Blaha Lujza. Ri- 
maszombat adta Magyarországnak az első nagy szob- 
rászművészt, Ferenczy Istvánt. Nemcsak jeles művész, 
hanem hazájában próféta is volt ez a Rimaszombat- 
ról elindult lakatoslegény, aki a XIX. század elején 
Rémában szivta magába a klasszikus művészi kultú- 
rát. Ezt a kulturát bele akarta oltani a magyar szelle- 
miség talajába. A magyar művészettörténet és kul- 
turtörténet egyik legérdekesebb alakja Ferenczy Ist- 
ván. Munkáinak nagy része a budapesti Szépművé- 
szeti Muzeum szoborgyüjteményében látható. 

Rimaszombaton született az a hires , tudós profesz- 
szor Hatvani" is, kit , magyar Faust"-nak neveztek, 
nagy és titokzatos bölcsessége miatt. A nem minden- 
napi tehetségü tudós külföldi egyetemeken szerezte 
meg a doktori grádust és a debreceni egyetem tanári 


székét foglalta el később. 1748-ban irta meg hires mű- — 


vét, a betegségeknek az emberi arc vonásaiból való 
felismeréséről. Francia, olasz, német, svájci, holland 
és orosz tudósokkal állt baráti összeköttetésben. Fur- 
csa babonák, mendemondák szövődtek érdekes alakja 
köré. Azt hiresztelték, hogy mérhetetlen és titokzatos 
tudományát magától az ördögtől kapta. Ezért adták 
néki a , magyar Faust" nevet. : 

A város központja a hatalmas, szabályos négyszög- 
letü főtér. Itt áll a Mária Terézia által felépittetett 
katolikus templom. Ezen a téren tartják ma is a vá- 
sárokat. A város üzleti, kereskedelmi életének ez a 
központja. 

Rimaszombatnak nincsenek kiemelkedő, műkincs- 
nek számitó hatalmas épületei. A szerény, szorgal- 
mas, de mindent a maga erejéből megteremtő pol- 
gárságnak nem volt módja ilyenek épittetésére. Még 


Tompa Mihály rimaszombati szülöháza. 


a kis főtéri templomot is Mária Terézia segitségével 
épitették fel. Valóságos hőstettnek számitott, mikor 
II. József császár idejében a helybeli polgárság köz- 
adakozásból, saját összegyüjtött filléreiből fel tudta 
épiteni a református templomot. Egy Szijgyártó Ist-" 
ván nevü egyszerü iparos polgár egész életén át ösz- 


. szegyüjtött vagyonát, 20.000 forintot adományozott a 


templom épitésére. Szijgyártó István uram fejedelmi 
gesztusa megmagyaráz valamit abból a titokból, hogy 
a kétszer porig égett és számtalanszor kifosztott, jár- 
ványoktól és csapásoktól sujtott város miért tudott 
ujra és ujra talpraállni? Mert ilyen polgárai voltak. 
Szijgyártó uram nem volt hatalmas ur. Szerény, szi- 
goru és mértékletes életü iparos volt. Vagyonát fillé- 
rekből rakta össze. Emlékére a református templom 
mögött, a Rima folyóval párhuzamosan huzódó utcát 
Szijgyártó-utcának nevezték el. § 

Rimaszombat a szerénység és a szorgalom városa 
volt mindig. Sajátos városi kisnemesség alakult ki itt 
a századok folyamán. Maga a polgárság adta magá- 
nak ezt a , nemességet"! Gyükér-családoknak nevezik 
azokat a régi rimaszombati családokat, melyeknek 
neve a város aranykönyvébe vannak följegyezve. 
Gyükérek, azaz gyökércsaládok. Apróbb kiváltságokat 
is élveznek, mind a mai napig. Az ő szorgalmuk és 
kitartásuk éltette és virágoztatta fel Rimaszombatot. 

Szegi Pál. 


Kassai árnyak 


Hegyek alatt ódon boltívü házak, 
szobákban egy-egy halk ur könyvei . . . 
Nemcsak az élők, kik itt várva várnak, 
költők és hősök halott lelke hí, 


uj életre támadó régi árnyak! 
Lantját ihol Tinódi pengeti, 

amott Kazinczy néz álombeli 

fényébe egy más, magyarabb világnak. 


Az oltárnál egy bajszos prédikátor, 
emitt zömök lovakon halni bátor 
kurucok népe, mint egy sejtelem — 


és tömjénjárta mélyein a dómnak, 

hol csipkés ívek összekulcsolódnak, 

vár, vár ránk a Nagyságos Fejedelem. 
Bárkány György. 

A várost, félezer ív előtt, bányászok alapitották. 
III. Endre idejében város volt már, kőfallal, iparral 
és szellemmel; város, melyet el lehetett ajándékozni. 
Először az esztergomi érsek kapta ajándékba a király- 
tól. Róbert Károly, Nagy Lajos kiváltságokkal erősi- 
tik e bányavárost, ahol magyarok és németek élnek, 
vegyesen s mindig jó békességben. De a nagy fejede- 
lem, Rákóczi számláló biztosai már magyar többséget 
találnak Rozsnyón. A század elején Felső-Magyar- 
ország e kis bányavárosa teljesen magyar. 

Mert a város, hajlama és igénye szerint, nem éri 
be a szereppel, hogy lakosai ércet bányásszanak a kör- 
nyék hegyeiben. Rozsnyó, évszázadok óta, büszke arra, 
hogy nemcsak vasércet tud olvasztani, hanem ért a 
legnemesebb és leginkább ellenálló anyag olvasztásá- 
hoz és megmunkálásához: Rozsnyó ért az emberi lé- 
lekhez. Tud nevelni, hajlama és tehetsége van hozzá, 
A század elején a kis város, amelynek szépsége és 
előkelő kedvessége megbűvöl minden arra tévedt ide- 
gent, alig hat-hétezer lelket számlál. De a város év- 
százados falai között tizenkét iskolát talál az idegen; 
köztük az országos hirü premontrei katolikus főgim- 
náziumot. Rozsnyó, évszázadokon át, a magyar értel- 
miség nemzedékeit nevelte. A szellem, mely e fel- 
vidéki városból szivárgott az országba, Rákóczi szel- 
leme volt: európai, keresztény és magyar szellem. Kü- 
lönb , kivitele" magyar városnak ma sem lehet a vi- 
lági versenyben. 

Rozsnyóra, négyszáz éve, tanulni jártak a Felvidék 
gyermekei. Városokat nem a kiterjedés, nem is a lé- 
lekszám többsége avat várossá. Rozsnyó város volt, 
mert alapitóinak és lakosainak már a mohácsi vész 
idejében városi lelkük és hajlamuk volt, város volt, 
mert a természet és az emberi szándék összjátéka azzá 
avatta. 

A gazdag, a dicső, a hatalmas történelmi városok 
rangsorában Rozsnyó elmarad; de nem maradt el ab- 
ban a szellemi rangsorban, mely a városok legtitko- 
sabb kiváltságát bizonyitja. Rozsnyó magányosan élt 
a völgyben, a történelem országutja mellett; ez volt 
végzete, de ez volt szerencséje is. A város látott ke- 
mény és sötét napokat, Mohács után, Rákóczi szabad- 
ságharca után, a város szegény és csendes maradt az 
időben, mely nem kimélte kegyetlen és nyers szeszé- 
lyeivel; de nem adta fel soha szellemi rangját. Rozs- 
nyón, a legsötétebb magyar időben is, tanitottak és 
magyar műveltséget nyestek, oltottak,  csinositottak. 
Egy város, ahol évszázadokon át fiatal lelkek szivják 
magukba egy kultura levegőjét, egy napon zsufoltra 
telik változó nemzedékek ifjuságának emlékeivel. Az 
ember kimondja a város nevét, melynek titkos köze 
van a legnemesebb virághoz, a rózsához — Rozsnyó, 
Rózsaliget! —, utánanéz az elröppenő szónak s egy 
pillanatra belélegzi az eltünt és mégis örök ifjuság 
illatát. 

Mert Rozsnyóban van valami, ami megejti, meg- 


Ve 

állítja, nevén szólitja az utast. Petőfi elandalodott lát- 
tán s felvidéki utinaplójában azt irja, a kis bánya- 
város ugy hever a völgyben, , mint krajcár a koldus- 
kalapban". De ebből a krajcárból becses és értékes 
érmét mintázott az idő; s a völgy, ez a , kolduskalap", 
királyok fövege is lehetne. A hegycsucsok, melyek 
övezik, a Pozsáló, vagy a pelsőci mészhegy bércei, 
Krasznahorka méltóságos és , büszke" vára, a száde- 
lői völgy , Cukor-süveg"-e, észak felé a dobsinai táj, 
az Andrássyak betléri kastélyával, a Széchyek, Thö- 
kölyek, Rákócziak vára, a Murányi Vénusz, Széchy 
Mária költőket ihlető murányi vára, az uhornai tó és 
a Pipitke kilátása, a vidék gazdag és virágszínes bő- 
sége, a gömöri táj üdesége s a feledhetetlen kilátás a 
liptói havasokra és a Tátra fehér bástyái felé: ez a 
rozsnyói környék, a magyar Felvidék egyik legneme- 
sebb, erdőben és völgyben, hegycsucsban és fensik- 
ban egyformán megeitő szinezésü és rajzu tája. Az 
ember megérkezik Rozsnyóra, a szádelői völgyön át, 
elhalad Krasznahorka vára mellett, a mauzoleum mel- 
lett, ahol a halhatatlan szerelemnek állitott örök em- 
léket egy gyöngéd és rajongó nagyur, megérkezik az 
ősi városba, megáll a Ringbürgerek által szepesi 
mintára épitett négyszögletes főtéren,  teleszivja 
tüdejét e pezsgőizü gömöri : levegővel, ezzel a 
hársfaillatos üdeséggel s ugy érzi, csakugyan 
megérkezett, otthon van valahol a világban. Mert ez 
a város, mely ifju nemzedékek otthona iparkodott 
lenni az időben, ért az otthoniasság művészetéhez. 
A tér közepén a Rákóczi-őrtorony, a váraljai kapu, 
mely a gyógyszertár mellett vezet el, a kanonoki há- 
zak, Pákh Albert szülőháza, a , zöld kapu" s az egy- 
kori , kamara-ház", melyet ma Nehrer-háznak nevez- 


nek, a városháza a város cimerével: — pajzs, mely 
három rózsát és a két bányászkalapácsot zárja ma- 
gába —, a székesegyház és a püspöki rezidencia, a 


hársfákkal keritett evangélikus templom és a pre- 
montrei diáktemplom a hires rozsnyói , kis sétatér- 


rel":" mindez egyszerre fogadja és bezárja az utast e 
meghitt, régi és öntudatos  városiasságba, melynek 
rajza és hangulata évszázadok óta ismerős minden 
európai ember számára. Igy érkezik meg az ember 
Tours, vagy Bonn főterére; igy érkezik meg az ember 
Rozsnyóra. A klepus-ok, az ős-bányászok ivadékai 
ma szerény, de nem igénytelen életet élő városi em- 
berek. Az otthon, melyet a hegyek között épitettek, 
vár volt a történelmi pillanatokban s megmaradt a 
magyar szellemiség egyik bástyájának a két évtized- 
ben, mikor a csehek iparkodtak megsemmisíteni a 
gömöri tájon mindent, ami a magyar multra és a ma- 
gyar lélekközösségre emlékeztetett. 

A kisérlet nem sikerült; a magyar vándor dobogó 
szivvel készül az utra, mikor egyszer megint megáll- 
hat az Örtorony tövében, végignézhet a sétatér házain 
s elindulhat a Kálvárián át a püspöki vasasfürdő hár- 
sai felé. A kisérlet nem sikerült, mert Rozsnyó, mint 
az egész Felvidék, mint minden magyar város ezen a 
tájon, értett az ellenálláshoz, tudott védekezni, meg- 
tanulta az időben a tiltakozás fortélyait, tudott meg- 
maradni azon a magasabb életszinten, annak az emel- 
kedettebb lelkiségnek, annak a magyar életformának 
szintjén, ahol nem tudták megsebezni a hóditók. A 
város ötszáz éve ad otthont a magyar ifjuságnak, öt- 
száz éve őrzi a magyar városi kultura életformáit, a 
város, bezárva e csodálatos környék bástyái közé, hű- 
ségesen megőrizte hagyományait és emlékeit, magyar- 
ságát és kulturáját. S az Őrtorony erkélyéről, ahon- 
nan kémleltek már török, labanc és cseh portyázókat, 
a toronyőr most magyar zászlóval integet a négy vi- 
lágtáj felé s a régi város magastetejü házaiban dobogó 
szivvel mondják az emberek: , Jönnek a magyarok". 
Rozsnyó hazatért. S egy nemzet fogadja, hogy vigyáz 
reá és nem engedi el többé soha. 


Márai Sándor. 

A vásárosnaményi Tiszapartra már odakékellik a 
beregszászi hegy. Az ismeretlen ősidők geológiai ren- 
gésében elszakadt az Erdős-Kárpátoktól, mint vigyá- 
zatlan. bárányka a nyájától. Szelid emelkedésü, . vulka- 
nikus eredetü szigethegy, ahogy a geografia meghatá- 
rozza. Közepe tájáig beboritják a szőlők, felettük pe- 
dig cserfás és tölgyerdők gyönyörködtetik a szemet. 

A Szünyoghegy aljában huzódó öreg temetőben 
szép, őserős magyar nevek vannak bevésve a tükrös 
márványokba s az egyszerü. fejfákba. Horthy, Gu- 
lácsy, Pálóczi Horváth, Toldy, Bene, Polchy, Janka, 
Lévay, Gáthy, Patay, Kontz, Szentimrey s más idő- 
sült magyar familiák sarjai alusszák itt csöndes ál- 
maikat. Husz esztendő próbálása alatt ez a hallgatag 
temető volt a legpáncélosabb magyar argumentum. 
A legkeményebb tiltakozás és a legtisztább jogbizo- 
nyitás. 

A sirhalmok adták fel a kérdést, hogy mit keres- 
hetnek ott a bitorlók, ahol hires Esze Tamás a sza- 
badság lobogóját kibontotta, ahonnan Rákóczi tábo- 
rába vezette , talpas hadát"? 

A vércsorgatás, az életfeláldozás görgette itt a his- 
tóriát s utána pedig husz esztendeig, a , nagy oszto- 
zásnál" levert hitvány cölöpökhöz kötöttek itt is egy 
évezredes lelket. Itt, ahol legősibb volt a vér és min- 
dig elsőnek indult a magyar szárny. 

Kund vezér törzse telepedett itt meg s a vidék rá- 
tarti, villogó lelkü népe ,primae occupationis" birto- 
kolja itt az ősi mezőket. 

Magát Beregszászt: az ősi Lampert vagy Luprekt- 
házát szász telepesek alapitották, de a jövevény nép 
a tatárjárással elpusztult s Beregszász megujulásától 
fogva mindig szinmagyar város volt. Már az Árpád- 
kor végén szabadalmas város lett, Nagy Lajos pedig 
pallosjoggal ruházta fel. 

Történelmi erőjelentősége a Bocskayval kezdődött 
sorozatos magyar szabadságharcokban bontakozott ki. 
Beregszász piacán csapott a keserü magyar lelkekbe 
Esze Tamás kuruc tűzgyujtása s a beregi vadonokban 
busongott legtovább a tárogató. 

Ezt a magyar históriás erősséget igázták Prágából 
husz esztendeig. 


A csehek és románok közti gazdasági, de még in- 

kább stratégiai összeköttetésnek lett trianoni áldozata 
Beregszász. A Bátyu—Királyháza között futó vasut- 
vonal volt a kettőnek kapcsolója s ennek ,.a menetébe 
esik Beregszász. 

A mult század hetvenes éveiben Debrecenen ke- 
resztül, sugárvonallal szándékolták Budapestet az 
Erdős-Kárpátokkal összekapcsolni, de az akkori hatal- 
mas pénzügyminiszter: Lónyay Menyhért önzése a 
tervet keresztülhuzta.  Birtokait igyekezett  bekap- 
csolni a főváros és Galicia felé irányuló forgalomba s 
igy épült ki a Magyar Északkeleti Vasut, amely Be- 
regszászt elkerülte. 

Jó magyar anekdota is maradt fenn erről a vasut- 
épitésről. 

Csavaros észjárásu, pompás találékonyságu magyar 
volt Ungban a szürtei biró, akivel a nagyobb urak is 
szerettek komázgatni. A csapi állomáson a vasuti ko- 
csikra festett M. É. K. V. betüket bökdösgette a bot- 
jával, amikor az ungi alispán megszólította: 

—. Min studirozik, biró uram? — kérdezte tőle. 

— Ezen a négy betün okoskodnék, instálom. 

— Magyar Észak-Keleti Vasut ennek a jelentése — 
világositotta biró uramat az alispán. 

— Én meg ugy állapítom, hogy Menyus érdekében 
készült vasut — vágta rá a szürtei biró az M. É. K. V. 
betük ravasz jelentését. 

Sokfelé adtak igazat a szürtei birónak s a legtel- 
jesebben Beregszászon. 

Az elevenebb gazdasági fejlődést a fővonal Mun- 
kácsra terelte, de közintézményeinek bősége és külö- 
nösen hires szőlőkulturája Beregszászt is fokozatosan 
lenditették. A beregszászi borvidéknek a monarchia 
idején Galiciával és Bukovinával nagyszerüen kiala- 
kult gazdasági kapcsolata volt. A lembergi, stanislaui 
és a csernovici borkereskedelem felvette minden ter- 
mését. Óriási kivitele volt Beregszásznak csemege- 
szőlőből. Egész Európában ezt tartották legpompásabb 
zamatu és a legtávolabbi szállításra is legalkalmasabb 
szőlőnek. 

A cseh világ alatt ez a jövedelmező szőlőkultura 
is visszaesett. A beregszászi termelés kitünő borait és 
csemegeszőlőjét kénytelen volt Cseh- és  Morva- 
országba szállitani, ahonnan egyszerüen rádiktálták az 
alacsony árakat. 


Beregszász csemegeszőlője már 
az 1900. évi párizsi világkiállitáson 
a grand prix-t nyerte el. A bereg- 
szászi gazdák bortermelő művészete 
azonban sokkal régibb. A , Nagy- 
hegy" lábánál a , Bocskor"-on most 
is megvan II. Rákóczi Ferenc hires 
szőlője, amelynek pompás furmint 
borát a fejedelem  Rodostóban is 
megemlegette. A hires szőlő most a 
gróf Schönborn uradalomé. 


Beregszász régi élénk ipara a 
csehek alatt elsorvadt, az itteni hi- 
res téglagyártás kivételével. Tönk- 
rement a cserépkályhagyár, amely 
Nagy-Magyarországnak legelől álló 
ilyen üzeme volt. Megszünt a kao- 
linbányászat, a malomkővágás, vég- 
pusztulásra jutott a timárság s hi- 
res csizmadia- és cipőiparának meg- 


Baloldali kép: 
a beregszázi Werbőczy-tér. 


öléséről pedig gondoskodott a Bata-gyár. Nagy-Magyarország 
idején itt volt Bereg megye székhelye. A beregszászi kir. 
törvényszék területi nagyság és járásbiróságainak száma te- 
kintétében negyedik helyen állott az országban. A bereg- 
szászi törvényszék alá tartoztak Bereg és Ung megyék egé- 
szen s Ugocsának nyugati oldala. A csehek mingyárt ural- 
muk kezdetén széthányták ezt a nagy törvényszéket. Ung- 
várra, Munkácsra, Husztra helyeztek tanácsokat. Beregszászt 
— mert magyar volt — tervszerüen sorvasztották. Magyar 
főgimnáziumát félig-meddig meghagyták, de ruszin tagozatot 
is felállitottak a keretében s Máramarosból és a Kárpátok 
falvaiból hoztak rutén . diákokat. Sürün előfordult, hogy a 
ruszin fiuk a magyar tagozatra iratkoztak be. 

A város az utóbbi két évtizedben sokat fejlődött, de ez 
nem a csehek érdeme, mert a város vezetősége a háboru 
előtti városfejlesztési terveit igyekezett megvalósitani. Uj 


utcákat nyitott s a város kis folyóját, a Vérkét kőmederbe ( 
szoritotta, de a vizvezeték megépitését Prága már nem en- / 


gedélyezte. 

Beregszászt is, több régi magyar várossal együtt, nagy- 
községgé degradálták a csehek. Beregszász népessége ma, az 
1910. évi 13.000 főnyi lakossággal szemben a 20.000 lelket 
meghaladja. Magyar város maradt a cseh uralom alatt is, 
bár Prága sok csehet, ruszint és szlovákot dirigált ide. Mi- 
vel pedig a beregszászi kurucság nem hajlott az idegen 


szóra, a jövevényeknek kellett megtanulniok magyarul. Az he 9 


idetelepitett cseh családok gyermekeire ellenállhatatlanul ra- 
gadt a magyar szó. Beregszászon , kétségbeejtően" magyaro- 
sodtak Prága emberszállitmányai. 

A cseh világ alatt harmonikus magyar társadalmi élete 
volt a városnak. A közös sors minden felekezetet ideálisan 
összefont. Ortutay Jenő görög katolikus parochus volt a vá- 
ros főbirája, akit szeretett és akiben megbizott mindenki. 
Nehéz volt a helyzete, állandó küzdelemben volt a cseh ál- 
lamhatalommal. Ortutay főtisztelendő ur is a felvidéki ma- 
gyar vezetők közt kap helyet parlamentünkben. 

Husz évi magyar csend után most már hangosabban koc- 
can a pohár a hires szarkahegyi, bakfülesi és hői pincékben. 
A magyar hamar könnyezik, hamar örül s most talán olyan 
idő jön, hogy a magyar seb is hamarabb gyógyul, ha idegen 
vas ütötte. Csak a magunk keze ne nyisson helyette másikat. 

—ky. 


Magyarruhás leányok fogadják a Beregszászba 
bevonuló honvédeket. 

Alsó kép: a bevonuló gyalogság Beregszász fő- 

utcáján. 

A Kárpátok koszoruja alatt széphajdanában itt 
volt az első, nagy magyar vigasság. , Fecerunt mag- 
num áldomás" — igy örökitette a régi iródiák. 

Kara, Kaza, Tarján, Nyék, Megyer, Kürtgyarmat 
és Gyenah törzseinek vezérei ősi Ungváron tartották 
a négynapos örömlakomát hadi népükkel, ahol már 
teljes és lelkük szerinti volt az uj föld igézete. Tisza 
és Bodrog felé innen bontódik ki az őssikság: a turáni 
lélek mámorositója, a végtelenség örök  elgondolta- 
tója. Itt határozták el a vezérek Árpád fejedelem- 
ségét s igy jelent Ungvár históriai fundamentumot 
és ősi dicsőségmondást. 

Rákóczi és Bercsényi árnyai jártak vissza ebbe a 
városba a trianoni cseh megszállás ideje alatt is. Hiába 
épitkeztek, , fejlődtek" itt a , modern" cseh bitorlók. 

Szépitettek, émeltek itt az uj parancsolók, hogy 
az összeilleszkedő kövek magasságával, gépkocsik zu- 
gásával kábitsák el a magyar emlékekre hallgató szi- 
veket. 

Ezt az épitést nem is kisérte ujjongás. Mindenre 
rátapadt ítt a kaszárnyaváros pecsétje. Nem volt itt 
szárnysuhogás, csak kalmári frisseség, amely az el- 
árultak igába fogását jelentette. 


Ez volt Ungvár husz esztendeje. 


Az Ung folyó osztja ketté az ősi magyar várost. 
Jobbparti kisebbik fele sik terepen, balparti kiter- 
jedtebb városrésze dombokon épült. Magyar uralom 
alatt 17.000 főt tett a város lakossága s ez a népes- 
ség 8594-ot kitevő számban magyar volt. A közép- 
osztály és a kisiparosság voltak a város gerince s 
utóbbiak közt sokan voltak ruszin és szlovák vér- 
eredetüek, de Ungvár históriai ereje, ha a neveket 
nem is enyésztette el, magyar lángolást adott vérnek 
és léleknek. 

Ungvárnak valaha az Anjoukkal bejött Drugethek 
voltak urai, akik örökös főispánjai voltak a vár- 
megyének. Jogtörténeti kívételesség, hogy  Ungban 
tizenhét esztendeig, 1662—1679-ig egy asszony gya- 
korolta a főispáni jogokat, Drugeth György özvegye: 
Esterházy Mária. Ungvárnak várát is a Drugethek 
építették s ezek kihalása után Bercsényi Miklósné, 
Drugeth Krisztina jogán szállt ez, az örökös főispán- 

sággal együtt, a Bercsényiekre. A nagy kurucvezér, 
Bercsényi Miklós javainak elkobzásával pedig a ki- 
rályi kamarára. 


Mária Terézia a munkácsi görög katolikus püs- 
pökséget amikor áthelyezte Ungvárra, a várat a püs- 
pökségnek adományozta, a görömbölyi apátság javai- 
val. A vár bástyafalai és sáncárkai ma is épek s a 
Bercsényi Miklós által emeltetett várbeli főépületben 
van elhelyezve a püspöki szeminárium. 


Ungvár görög katolikus püspökei kivétel nélkül 
nemcsak legmegbizhatóbb hivei voltak a magyar ál- 
lameszmének, de apostoli tűzü, igazi magyar főpapok 
voltak közöttük. 1848-ban a rutén születésü Popovics 


A magyarruhás gyerekeket ölbekapják a bevonuló 
magyar katonák. Baloldali kép: Ungvár vára. 


Vazul püspök gyujtó szavaira huszonnégy ungvári 
kispap állott be honvédnek. Két magyar nevü volt 
csak közöttük, a többi mind rutén. Meg kell emlite- 
nünk, hogy a huszonnégy szabadságharcos kispap S0- 
rában négy olyan név van, amelyek a két ruszin. ka- 
binet négy miniszterének neveivel egyezik meg. 
Bacsinszky Mihály 48-as honvédhadnagy a temes- 
vári, Volosin László Bocskay-huszár pedig a debre- 
ceni csatában halt hősi halált. Elesett Fencik Péter 


; ágyus tűzmester is, Bródy Simon honvédhadnagy pe- 


dig büntetésül három évet szolgált a császári sereg- 


ben. Bacsinszky Mihály, a csehek egyik legodaadóbb 
emberének, Bacsinszky miniszternek közeli rokona 
volt. Nagyatyjának volt testvéröccse. Vajjon Volosin 
és Bacsinszky nem rezzennek-e meg egy-egy éjszakai 
ablakzörejtől s nem gondolnak-e ilyenkor az elpor- 
ladt hősök visszajáró, nyugtalan szellemére? 


A püspökség mellett Ungvár volt a központja a 
felvidéki görög katolikusság minden kulturális és ka- 
ritativ intézményének. A papi szeminárium, itt volt 
az egyházmegye tanitó és tanitónőképzője, polgári 
leányiskolája, árvaháza és több alapitványa. 


A cseh uralom kezdetén Papp Antal érsek kormá- 
nyozta: a gör. kat. egyházmegyét. Most Sztojka Sándor 
a püspöke, Papp Antal volt titkára. Magyar vidék 
szülötte, aki diákkorában még nem is tudott ruszinul. 


A Mária Terézia által székesegyházul átadott két- 
tornyu templomon kivül még másik két temploma 
van a görög katolikusoknak. Egyik a Szent Bazil 
rendé, akiknek itt rendházuk van. Ennek a főnöke 
Páter Szhiba, kitünő magyar. A világháboru alatt a 
neve valóságos fogalom volt. Nemcsak lelkesitett és 
vigasztalt, de rajvonalban, rohamban mindig együtt 
volt katonáival. A melle tele van a legszebb harci ki- 
tüntetéssel. Elragadtatással beszéltek róla a Nyirség 
s a beregi Tiszahát kálvinista katonái is. Ma is rá- 
mondják a magyar paraszt egyszerü, de mégis sokat 
mondó dicséretét: , a" mán osztán pap volt, instálom". 


Ungvár volt a székhelye Ung megye törvényható- 
ságának, amelynek Csuha István volt utolsó magyar 
főispánja. Utolsó alispánja pedig Bánóczy Béla. A 
csehek bejövetelük napján már hűségesküt kivántak 
tőle s amikor ezt megtagadta, két óra mulva már át 
is tették a határon. 


A magyar uralom alatt Ungvár erős iíparos- és 
gyárváros volt. Ősipara a timárság, a fazekas-, pintér- 
és gubás-ipar. Utóbbi látta el Verhovinát a fehér- 
szőrű, rövid ,rusznyák subákkal". 


Gyáriparában a , Mundus" hajlitott fabutorgyár 
volt a legnagyobb üzem. 550—600 munkással dolgo- 
zott. Volt ezenkivül gránitcsiszoló gyára, nagyobb 
gőzmalma, papir-, doboz-, szappangyára és gőzfüré- 
sze. Hiába lett azonban Ungvár főváros, a magyar 
kézen volt kisipar itt is lesorvadt. A régi magyar ter- 
melő helyből a csehek itt is öldöklő következetesség- 
gel fogyasztó piacot csináltak. 


A magyar kulturát is minden irányban igyekezett 
megsemmisiteni Prága. 


Magyar időkben főgimnáziuma és főreáliskolája 
volt a városnak. Ruszin intézeteket csináltak belőlük, 
a régi nagyhirü agyagipari szakiskolát pedig meg- 
szüntették. Ennek az utóbbinak volt növendéke a ru- 
tén véreredetü s tragikus koraisággal sirbaszállt 


Az ungvári görögkeleti püspökség. 


Szamovolszky Ödön szobrászművész, a magyar sza- 
badságszobor pályanyertese. Az ungvári iskolában 
tünt fel nagy tehetsége s innen indult igéretes utjára. 
Harminchat éves korában halt meg, gyönyörü elgon- 
dolásu pályaműve pedig a kiütött világháboru miatt 
nem jutott kivitelre. Szamovolszky munkája Ungvár 
szülöttének: Dayka Gábornak szobra is. Ihletes, szép 
alkotás. Ungvár egyik terét disziti s a csehek, mint 
,ruszin művész" alkotását, épségben hagyták. 


Régi épülete kevés van Ungvárnak. A kuruc kor 
után emelt régi megyeházának és a napoleoni idők 
előtt állitott empire-reneszansz stilusu uj megyeházá- 
nak van régebbi épitőművészeti becsessége. 

A csehek sokat épitettek. Az 
Ung folyó és a szobránci ut kö- 
zötti galagói területből modern 
városrész lett. De ez a nagy 
épitkezés csak a kaszárnyát s a 
cseh bürokrácia berendezkedé- 
sét jelentette. Ök itt is örök 
meggyökerezésről álmodtak. 
Goromba hamisitással 18 szá- 
zalékra nyomták vissza papiro- 
son a város magyarságát. Az 
igazság első fuvalása kettére- 
pesztette a lator papirost. Ber- 
csényi árnya visszajárt ősi vá- 
rosába s hallgató hitet adott a 
magyar gondolatnak. Mert nagy 


ereje van olykor a némaság- 
nak. 

A sziklák is hallgatnak, de 
erősek. 


Keéky István. 

A hagyomány szerint a Vereckei-hágón át Pan- 
nonia földjére érkező honfoglaló magyaroknak első 
pihenőhelye, első telepe Munkács volt. Álmos vezér 
népei Pannonia földjére lépve ,azt a helyet, melyet 
legelsőbben elfoglaltak, Munkács-nak nevezték, mi 
velhogy igen nagy munkával jutottak e földre"  — 
irja a magyarság történetének első krónikása, Ano- 
nymus. , Ott aztán, hogy fáradalmaikat kipihenjék, 
negyven napot töltöttek, s a földet kimondhatatlanul 
megszerették." 

És Magyarország történelme ezzel a szeretettel 
megkezdődött. Pannonia földjét ez a szeretet avatta 
a magyarság hazájává. ; 

Munkács földje volt az első hely ebben az ország- 
ban, ahol a nagy utról, százados vándorlásból meg- 
érkező magyarság először hajtotta igaz pihenőre a 
fejét. Igazán pihenni-csak otthon lehet. 

3 

A várost északról félkörben veszik körül a határ- 
menti gyönyörü szőlőhegyek, melyek mögött alig 
négy órányira a Kárpátok havas csúcsai emel- 
kednek az égnek. A Latorca tulsó partján, Verecke 
felé, már benn a hegyek között, a Csernek hegy lá- 
bánál áll a hatalmas Bazilita-kolostor. A várostól 
délre Palánkfalu  házaitól körülvéve a Várhegy 
emelkedik. 

Munkácsot Verecke és a Munkácsi Vár két csodá- 
latos, époszi emléke öleli körül. A honfoglaló ma- 
gyarok vereckei utja és Zrinyi IHona kuruc vitézei- 
nek hősi ellenállása a magyar történelem két leg- 
szebb fejezete. 

3 

Az ország legerősebb, leghatalmasabb várai közé 

tartozott Munkács vára. , Bevehetetlen" vár volt. 


Munkács vára. 1692-ből való metszet. 

A XIV. században a birtokaiból kiforgatott és 
Magyarországra menekült litván főnemest Koriato- 
vics Tódor herceget a menedéket adó Lajos magyar 
király Munkács hercegévé tette, a hercegnek azt a 
feladatot adva, hogy az akkor teljesen elnéptelene- 
dett vidéket ujra telepitse be. 40.000 novgorodi oroszt 
telepitett Koriatovics a neki adott munkácsi vidékre. 
Ezeknek a , rusznyákoknak" ivadékai lakják ma is a 
várostól északra és keletre eső Ruszinvidéket. 


Koriatovics herceg a munkácsi várat hamarosan 
megerősitette. Ő épittette a vár csúcsán álló főépüle- 
tet, a két főbástyát és az alsó védő-tornyokat. De 
ő épittette fel a Csernek-hegyi Bazilita-kolostort is. 


A herceg halála után a vár és a vidék birtoka 
visszaszállt a magyar koronára. 1427-ben Branko- 
vics György szerb despota kapta birtokul Zsigmond 
királytól. A török támadások ellen védelmet keresni 
jöttek a magyar királyhoz Lazarevics György és 
Brankovics fejedelmek. A király magyar főnemesi 
rangra emelte Brankovicsot. A veszélybe került 
várakat: Nándorfehérvárt, Galambócot s még több 
déli várat a szerb fejedelmek a magyar király tulaj- 
donába visszaadtak, hogy azok megvédéséről az gon- 
doskodjon, cserébe pedig a király több hatalmas bir- 
tokkal együtt Brankovicsra ruházta Munkács várát 
és vidékét. Ráadásul még egy házat is kapott Bran- 
kovics Budán, lakásul. Nem sokáig maradt a szerb 
despota birtokában a vidék. Brankovicsot, aki a tö- 
rökkel áruló módon összejátszott, birtokaitól hama- 
rosan megfosztották. Munkács vára ekkor Hunyadi 
János kormányzó birtokába került. 1445-ben a nagy 
Hunyadi emelte szabad várossá Munkácsot. Rövid 
ideig tartott a város szabad jogának kiváltsága. 
Hunyadi halála után az özvegy Szilágyi Erzsébet 

már ujra földesuri joggal 
birta az egész vidéket. Aztán 


DEJAIKORTEZTEEI Mátyás király és Corvin Já- 


de MONGASTBB nos voltak a vár urai. Később 
n hu Huutój! János király özvegyének, Iza- 


birtokába jutott, 
Habsburgok kezére 
! került. Zavaros elzálogositá- 
:T sok és ide-oda adományozá- 
sok után végre 1631-ben I. 
Rákóczi György vásárolta meg 
a várat Bethlen Gábor özve- 
gyétől. I. Rákóczi Györgyöt 
birtokában III. Ferdinánd 
adománylevéllel is megerősi- 
tette. 

Ezzel kezdetét vette a 
Munkácsi vár nagy és dicső- 
séges , Rákóczi" korszaka. I. 
Rákóczi György francia mér- 
nökökkel épittette a vár alsó 
erőditéseit és ő huzatta a lő- 
nyilásokkal ellátott védfala- 
kat. Ekkor épültek fel a vár- 
hegy alján fekvő  Palánka 
falu védősáncai is. 

Munkács vára legnagyobb 
erőssége volt a Habsburgok 
elleni szabadságmozgalmak- 
nak. S utolsó, bevehetetlen 
vára a kurucoknak. Zrinyi 
Ilona hősi ellenállása tette le- 
gendássá ezt a várat. A csá- 
szári ostromló sereg öt hó- 


198 kis , 4. bellának, 
égév majd a 


napi kemény harccal még a hegy lábánál 
huzódó Palánka falut se tudta elfoglalni. 
Nagy biztosítékok ellenében adta csak át 
Zrinyi Ilona a munkácsi várat Caraffa 
német őrségének, mikor gyermekeivel 
együtt Bécsbe ment, fejedelemasszonyt 
megillető tisztelettől övezve. 

Munkács városában lobbant fel a Rá- 
kóczi Ferenc nagy szabadságharca is. 
1703-ban — munkácsi városi kastélyában 
bocsátotta ki II. Rákóczi Ferenc ,,Re- 
crudescunt inclitae Hungariae gentis vul- 
nera" szavakkal kezdődő szózatát. S itt 
ütöttek rá mingyárt Montecuccoli herceg 
vasasai. A Rákóczi háza előtti nagy tér 
felé vonultak már a császáriak, mikor Rá- 
kóczinak az utolsó percben sikerült a háza 
udvarán felállított csekélyszámu gyalog- 
katonájával a nagy téren álló hires piaci 
fabódék közt védőállásba helyezkednie. 
A fejedelem egy portyázásról megtérő kis 
lovascsapata váratlanul hátba támadta a 
vasasokat, kik igy két tűz közé jutottak, 
s maroknyi hadával Rákóczi a temető felé 
elvágtatva, megmenthette magát. Ezek a 
nevezetes fabódék, mikben az uradalom 
által jogosított kereskedők  árusitották 
portékáikat, még a mult században is 
fennállottak. 

A Rákóczi szabadságharcnak nyolc su- 
lyos esztendő alatt a munkácsi vár volt 
legbiztosabb főhadiszállása. Mikor már 
Kassa is meghódolt és 1711-ben, április 
29-én megkötötték a szatmári békét, Mun- 
kács várát még junius 23-ig tartani tud- 
ták az utolsó kuruc vitézek. Hosszu 
vitéz csaták után letünt a kurucok csil- 
laga s Munkács vára is elveszitette tör- 
ténelmi szerepét. A vár és vidéke egy 
osztrák főuri család birtokába került. 

II. József császár, mikor a  magyar- 
országi várak szétrontását, lerombolását 
rendelte el, mérnöktisztjeivel megvizsgál- 
tatta a munkácsi várat is. Gróf Colloredo 
főhaditármester jelentése és véleménye 
azonban megmentette ezt a várat az el- 
pusztitástól. Börtönné alakitották át a 
hatalmas épületet. Itt szenvedett rabsá- 
got a Martinovics-ügy elitéltjeként Ka- 
zinczy Ferenc is. 

A szabadságharcban ujra felfénylett 
egy pillanatra Munkács dicsőségének 
csillaga. 

A világosi fegyverletétel után Mun- 
kács, Pétervárad és Komárom várán 
lengett még a magyar zászló. 

A várat a szabadságharc leverése után 
ujra börtönné alakitották át. A 48-as sza- 
badságharc katonáit börtönöztette be itt a 
győztes hatalom. 

Azóta nincs , történelme" a városnak. 
Az okos polgári fejlődés termékeny kor- 
szakaiban gyarapodott, gazdagodott. Ma- 
gyarország ezeréves fennállását Munkács 
ugy ünnepelte meg, hogy a millennium évé- 
ben letették alapkövét Munkács városa 
szinházának. A magyar kultura vára a 
magyar szinház, s Munkács városa ennek 
a várnak épitését is kötelességének tar- 
totta. 

Munkácsy Mihály, a magyar művészet- 
történet egyik legnagyobb alakja ebből a 
városból indult el a világhir felé. 

Munkács, a legelső magyarok pihenő- 
helye, most husz évi megpróbáltatás után 
visszatért az anyaországhoz. Husz év az 
ezeréves Munkács történetében csak egy 
röpke pillanat, melynek nemsokára még 
az emléke is el fog enyészni, sz. 


Munkács vára. 


Mazpaterregg nyerte ezett] 
ő .. 

Érsekujvár... Soha el nem felejthető emlék ma- 
radt annak is, aki a háboru előtti időben csak eluta- 
zott erre. A városból talán semmit sem látott, nem 
is jutott tul a vasutállomáson, de éppen az, ami az 
állomáson történt, fogta meg olyan emlékethagyóan 
az embert. Emberemlékezet óta szokás volt, hogy éjjel- 
nappal minden  gyorsvonatot, amely befutott a 
Bécs—Budapest közötti vasutvonalnak erre a fontos 
vasutállomására — cigánybanda fogadott. 


Az érsekujvári vasuti állomás. 


Alsó kép: a hires érsekujvári cigányok a fölszabadult város főterén a , Szép 
vagy, gyönyört vagy Magyarország"-ot játsszák. 

Érsekujvár állomáson — tiz, tizenöt percre, amig a 
vonat , vizet vett föl" — minden utas leszállt. A ci- 
gánymuzsika kicsalta az embereket a kormos vasuti 
kocsikból. És ott gőzölgött már a hófehérrel beteritett 
asztalokon a finom borjupörkölt, az illatos marha- 
gulyás, szaladgáltak a pincérek a forró tormás-virsli- 
vel, a frissen csapolt sörrel. Mert Érsekujváron minden 
gyorsvonat érkezésekor volt friss csapolás. Ezt az 
ételeknek és italoknak komoly és tehetséges élvezői 


akkor éppen ugy nyilván- 
tartották, mint azt, hogy a 
nagyváradi restiben délelőtt 


savanyutüdőt kell enni gom- 
bóccal, mert ott az a legjobb, 
és a legjobb haboskávéval a 
szabadkai vasuti vendéglőben 
várják az érkező utast... 

És minden gyorsvonat a 
Rákóczi-induló ütemeire hagy- 
ta el az érsekujvári állomást, 
tele jókedvü, kisgondu uta- 
sokkal, akiket nem foglalkoz- 
tattak  világproblémák, nem 
értették és nem is nagyon ér- 
dekelték a világpolitikai ese- 
mények. A gázálarcot sem is- 
merte ennek a kornak az uta- 
sa, de viszont pléd nélkül 
nem utazott és a legtöbben 
kispárnát is vittek magukkal, 
mert szerettek és tudtak is jól 
aludni az országokon átro- 
bogó vonatokon. 

kk 

Harcok, elnyomatások ide- 
jén épült ez a város négyszáz 
évvel ezelőtt. Amikor a törö- 
kök elfoglalták Esztergomot, 
Várdai Pál érsek kezdte épi- 
teni a várat és a munkát 
utódja, Oláh Miklós érsek fe- 
jezte be. Uj Vár-nak nevezték, 
majd Oláh érsekről Oláh Uj- 
vár lett a neve. Később az- 
után Érsekujvár-ra módosult 
és igy is maradt. A csillag- 
alaku várat hatszögü bástyái- 
val a Nyitra folyó mocsarai 
majdnem megközelithetetlenné 
tették. A vár mögött épült a 
város, amelynek még ma is 
álló több épületét Pázmány 
Péter emeltette. Érsekujvár 
főterén áll ebből az időből a 
Ferencrendiek zárdája és mel- 
lette két templom. Egy ideig 


török kézen volt a vár a várossal együtt. A törökök is- 
kolát is épitettek és Evlija Cselebi utleirásában be- 
számol érsekujvári látogatásáról is. Amikor 1685-ben 
Károly lotharingiai herceg visszafoglalta Érsekujvárt, 
a győzelmet Európaszerte ugy ünnepelték, mint a 
Buda felszabaditását megelőző legnagyobb és legfon- 
tosabb haditényt. 

Rákóczi és vitéz tábornoka, Bottyán János 1704-ben 
rohammal foglalták el a várat. A kurucok felvidéki 
harcai innen indultak ezután ki. Érsekujvár falai kö- 
zött őrizték 1706-ban a Rákóczi ellen harcoló császári 
csapatok főparancsnokát, Heister generálist. 1710 ja- 
nuár 3-án az érsekujvári haditörvényszék itélte ha- 
lálra az áruló Ocskay Lászlót és mivel a halálos itéle- 
tet Rákóczi Ferenc jóváhagyta, az árulót a Piac-téren 
nyomban lefejezték. A kurucok szabadságharcának 
leverése után a közben elkészült komáromi vár mel- 
, lett már nem volt szükség az érsekujvári várra és 
III. Károly parancsára, 1725-ben, védőműveit lerom- 
bolták. Nyoma sincs ma már az egykori várnak. Leg- 
feljebb annyi, hogy a Kálváriától nyugatra emelkedő 
házsor lejtője kétségtelenül mesterségesen emelt ma- 


gaslatra mutat. 
x 


Érsekujvár fejlődésére különösen az volt jelenté- 
keny hatással, hogy a mult század vége felé mind 
jelentősebb vasuti csomóponttá épitették ki. Nemcsak 
egyik legjelentősebb állomása volt a  budapest— 
marchegg—bécsi vonalnak, hanem három szárny- 
vonal, a nagytapolcsányi, a privigyei és a komáromi 
is innen indult ki. Ötven-hatvan évvel ezelőtt az 
érsekujvári lóvásárokra egyaránt érkeztek vevők a 
szomszédos országokból. Perzsiából, Kis-Ázsiából és 
Dániából, vagy Oroszországból. A hatalmas lókeres- 
kedés mellett természetesen más fontos cikkekben is 


kialakultak a vásárok és ezek mind csak fokozták a 
kereskedelmi forgalmat. A megye északi részéből, de 
általában az északi megyékből nagymennyiségü ter- 
mény gyült össze mindig az érsekujvári piacon, ame- 
lyet azután a budapesti, vagy bécsi kereskedők innen 
szállítottak tovább külföldre. Kisipara virágzott és 
a nagyipara is fejlődőképes állapotban volt. Egymás- 
után helyezték üzembe a gyárakat. Amikor kitört a 
világháboru, már mintegy husz gyáripari üzem volt 


Érsekujváron. 
x 


A Nyitra-parti város büszke volt kíváló neveltjére, 
Fraknói Vilmos püspökre. A tudós történetiró, aki 
Érsekujvárott nevelkedett, szintén szeretettel gondolt 
vissza a városra és atyai gondoskodással gyámaolitotta 
a tudományos pályára készülő érsekujvári fiatalok 
érvényesülését, 

Érsekujvár kulturális történetéhez tartozik, hogy 
Czech János történetíró a Ferencrendiek érsekujvári 
kolostorában fedezte fel a legdíszesebb kodexek egyi- 
két, a róla elnevezett Czech-kodexet, a Kinizsi Pálné 
Magyar Benigua számára 1513-ban készitett imádsá- 
gos könyvet. Ugyanitt találták meg az Érsekujvári- 
kodexet, amelynek legnagyobb részét 1530-ban Sö- 
vényházy Márta domokosrendi apáca irta. A két ér- 
tékes kodex a Magyar Tudományos Akadémia tulaj- 


donában van. 
3 


A cigányok vidáman gyantázzák vonójukat. A , Nové 
Zámky" tábla husz évi éktelenkedés után örökre el- 
tünt és Érsekujvár vasutállomásról két keserves év- 
tized elmultával ujból a Rákóczi-induló pattogó üte- 
meire robog ki a magyar gyorsvonat. 

Szabó Béla. 


Alsó kép: Érsekujvár népe templomi lobogóival vonult ki a város főterére a felszabadulás ünnepén. 

Nógrád északi részében, az Ipoly közelében fek- 
szik Losonc, a megyének ez a legnagyobb városa, a 
Magyar Középhegység, az Osztrovszki és Veporhegy- 
ség közt. Tótul Luőenec volt a neve, azaz vizválasztó, 
latinul Lutetia Hungarorum. Vizválasztó nemzetiségi 
tekintetben is; tőle északra tótok, délre magyarok lak- 
nak. De maga mindig magyar volt: a Trianon előtti 


d 


népszámlálások szerint 9099-ban az s a cseh uralom 
alatt is jóval mindig meghaladva azt az arányszámot, 
amelyet a nemzetiségi jogok érvényesüléséhez a tör- 
vény megkövetelt. Ami tót és német elem található 


Kis harcikocsik és huszárok felvonulása. 


Alsó kép: Tornán ünnepi díszbe öltözött lányok virágot adtak 


minden katonának. 

falai közt, az tulnyomólag a munkásságból ered, mely 
a környékbeli falvakból szivárog be. A régi Magyar- 
országnak talán egyetlen városában sem füstölt arány- 
lag oly sok gyárkémény az ég felé, mint itt. Mintha 
ősi cimere, a fiait önvérével tápláló pelikán is azt 
akarná jelenteni, hogy ez a város csupán a saját mun- 
kájából akar élni és boldogulni. 

De a virulást Losonc históriájában állandóan ka- 
tasztrofális csapások szakitják meg. Történelme fo- 
lyamán háromszor égett porrá. Megerősitett és kőfal- 
lal körülvett őrhelyét a XV. században Giskra cseh hu- 
szita csapatai szállják meg. A XVI. 
században törökök kezére kerül, akik- 
nek emlékét két utcájának: a Nagy- 
bég- és Kisbég-utcának neve máig is 
őrzi. 1672-ben kurucok sarcolják meg. 
E században kétszer égett le. 1680-ban 
összes levéltárai is a tűz martalékaivá 
lettek. 

A 48-as szabadságharc idején érte 
történelmének legnagyobb szerencsét- 
lensége. 1849 augusztus első napjaiban 
egy losonci utcán magyar szabadcsa- 
patok megtámadták az oroszok egyik 
betegszállító oszlopát s többek közt egy 
tábornokot is megöltek, aki állitólag- 
rokonságban állt a cári családdal. 
A megölteket egyházi szertartás nélkül 
földelték el. Amint az oroszok hirét 
vették a történteknek, visszatértek a 
városba, a lakosságot előbb kifosztot- 
ták, aztán éjjel kancsukával kikerget- 
ték házaikból s arra kényszeritették, 
hogy a megölt orosz katonákat kör- 
meikkel ássák ki a földből. Végül fel- 
gyujtották a várost. Alapos munkát vé- 
geztek, ötszáz ház közül negyven ma- 
radt épen. A város multja, levéltárai, 
felhalmozott értékei mind elhamvadtak. 

Az a Losonc tehát, melyet ma isme- 
rünk, építészetileg nem a történeti Lo- 
sonc. A XIX. század második felében 
épült fel. Ez a magyarázata, hogy sti- 
lustörténetileg érdekes házat hasztalan 
keresünk benne. Ami ilyen lehetett, rég 
elpusztult. A város, igazi mesebeli fő- 
nixként, feltámadt hamvaiból. Jellemző 
Rakottyay György bádogosmester esete, 
aki a kiegyezés utáni időkben terem- 
tette meg itt Közép-Európa egyik leg- 
nagyobb zománcedénygyárát. Nemso- 
kára ujabb zománcgyár keletkezik a 
városban, mezőgazdasági gépgyár, evő- 
eszközgyár, hatalmas gőzmalom, két 
szeszgyár, enyvfőzőgyár, téglaégetők, a 
szomszédban pedig a nagy losoncapát- 
falvi és a gácsi posztógyár, mely utóbbi 
már a negyvenkilences szabadságharc- 
ban a honvédség főszállitója volt. A 
gyárak nagyszámu munkássága virágzó 
kereskedelmet tartott életben. Jómódu 
lakossága Kossuth-szobrot emelt a vá- 
ros legszebb terén s a háboru előtt 
vizvezetékről, sőt villamosról álmodo- 
zott. Szórakozni a vonaton háromórá- 
nyira levő Budapestre járt, melynek 
műveltsége látható hatással volt izlé- 

francia napilapokat s a legelőkelőbb 
irodalmi folyóiratokat lehetett ol- 
vasni. A megyei hatalom Balassa- 
gyarmaton székelt, de gazdasági és 
művelődési életének lendületére néz- 
ve Losonc volt a megye vezető 
városa. 

Ekkor jött az ujabb csapás: a 
trianoni fordulat, mely  Losoncot 
Csehszlovákiához csatolta s határvá- 
rossá tette, alig husz kilométernyire 
az uj állam szélétől. Losonc elvesz- 
tette magyar piacát s gazdasági élete 
sorvadni kezdett. 

Annál érdekesebb, hogy a szellemi 
élet e sorvadás ideje alatt is meg- 
maradt, sőt olykor még ki is virult. 
Igaz, Losoncon az irodalomnak szép 
hagyományai voltak. Az itteni refor- 
mátus temetőben nyugszik gróf Ráday 
Pál, Rákóczi kancellárja s költő s a 
Ráday-család védence: Kármán Jó- 
zsef, a ,Fanni hagyományai" irója, 
aki fiatal évei ellenére egyik vezére 
volt a XVIII. század vége magyar 
irodalmi életének. Az ötvenes években 
be-bekocsizott ide szomszédos sztre- 
govai birtokáról Madách Imre s e kö- 
zelség cimén a losonciak lokálpat- 
rióta büszkeséggel gondolnak Az em- 
ber tragédiája költőjére. Az elmult 
husz évben persze a művelődési 
élet megnyilvánulásai: minden hang- 
verseny, minden irodalmi előadás 
egyszersmind nemzeti tüntetésül szol- 
gált. A kulturát, melyet előbb Buda- 
pesttől kapott a város, most sajátma- 
gából kellett pótolnia. Ezért vett 
részt az egész város lakossága a 


Losonc templomai. 


Petőfi-, Madách- és Csokonai-centenáriumokon, a Da- 
losszövetség országos hangversenyén, ezért érték itt egy- 
mást a műkedvelői szinielőadások és a környező falvak 
szini bemutatkozásai. Faragó Ödön szintársulata Loson- 
con aratta legnagyobb sikereit. Volt egy idő, a huszas 
évek eleje, mikor a kis Losonc a szlovenszkói magyarság 
szellemi életének középpontja volt. 1925-ben Sörös Béla 
református lelkész vezetése alatt református teológia lé- 
tesült a városban, az egész szlovenszkói magyar refor- 
mátusság lelkészhiányának pótlására. 

Tiz-tizenöt éve, hogy Bodor Aladár , Losonc felé" cimü 
költeményében igy üzent a kis nógrádi városnak: 


Ó utcák, dacos földobbanó lábbal, 
Üzenem nektek, elmegyek hozzátok. 


Vajjon milyennek fogjuk most találni Losoncot, ha, 
régi fiai, ismét ellátogatunk utcáira? Azt hisszük, nem 
kell féltenünk. Az a megpróbált életerő, mely annyi század 
csapásait kiheverte már, az anyaországhoz visszatérve, 
bizonyára ujult lendülettel és sikerrel fog működni. A 
pusztuló gyárakban, melyek udvarát évek óta felveri a 
gyom, remélhetőleg rövidesen megint lobogni fog a 
munka. A kialudt kémények, melyeken az utóbbi idők- 
ben már fészket vert a gólya, ujból füstölögni fognak. 
A gömbakácos, széles főutcán megint mosolyogva járnak 
majd az emberek. A losonci főnix, mely annyiszor el- 
hamvadt s mindig ujra feltámadt, a cseh uralom tűz- 
vészéből is megiíjodva szárnyal nemsokára égnek. 

—s. a— 

Léva is visszatért a hazatérőkkel. Ismét magyar 
zászló leng a városban, amelynek várát egyesek sze- 
rint még IV. Béla idején kezdték épiteni, mások sze- 
rint pedig Dobó István, Eger hős védője parancsára 
emelték. Átélte ez a város a tatárdulást, a husziták 
gyujtogatását és lengett a vár ormán a félholdas 
zászló is. Rákóczi Ferenc a nagyszombati vereség után 
itt huzta meg magát, egyik hadvezére, a tragikusvégü 
Ocskay László pedig itt lépett házasságra Tisza Ilonával. 
Amikor a kurucok elvonultak, Heisler császári tábor- 
nok felgyujtatta Léva várát. Bottyán János tábornok, 
Rákóczi legendás Vak Bottyánja, kiüzte a császári se- 
reget és ismét a kurucoké lett az akkor már nagyon 
rossz állapotban levő vár. Rákóczi csillaga hanyatló- 
ban volt, amikor Vak Bottyán elhatározta, hogy inkább 
elpusztitja a várat, amelynek védelmére amugy sem 
volt elég embere, csakhogy ne kelljen a németek ke- 
zére adni. A 48-as szabadságharc alatt Görgey főhadi- 
szállása volt pár napig Léva, nyomában Csorics oszt- 
rák tábornok szállta meg, majd a szabadságharcot le- 
verő oroszok tartózkodtak két hónapig a városban. Az 
elnyomatás korszaka azzal kezdődött, hogy az osztrák 
zsandárok kegyetlenkedtek a néppel, koldusbotra jut- 
tatták ugyszólván az egész várost. Összeszedték min- 
denkitől a magyar pénzt és a főtéren az egészet eléget- 
ték. Akinek sikerült eldugnia a Kossuth-bankót, an- 
nak a vagyona nem a máglyán pusztult el, hanem a 
ládafiában, vagy a kert végében elásva veszitette el 
az értékét. 5 

Ez Léva rövid története, amelyet még ki kell egé- 
sziteni azzal, hogy a sok uralomváltozás, megszállás, 
csata közben vagy háromszor pusztitotta a lakosságot 
a pestis és legalább ugyanannyiszor, ha nem többször, 
a kolera. 

x 

Milyen város az, amelyik ennyi rombolást, puszti- 
tást és pusztulást, győzelmes harcot és elnyomatást 
jelentő balsikert elbirt, de mégis él, bizik és dolgozik. 
Lévaiak beszélgettek erről a mostani történelmi 


napokban Budapesten. Főként olyan lévaiak, akik a 

huszéves cseh uralom alatt egyszer sem mehettek 
vissza. 

— Nyugalmasabb várost el sem lehet képzelni, 
mint az a Léva volt, amelyet husz évvel ezelőtt egy- 
szer éjnek idején hagytam el — mondotta egy ur, 
hosszan gondolkodva. — Becsületes, szorgalmas nép 
lakta ezt a várost. Keveset is hallott róla az ország, 
de ennek megvolt a maga külön oka. Léván sohasem 
voltak nagy botrányok és olyan nagy események, ame- 
lyek felkavarták volna a nyugalmat. 

— A Perec két partján épült a város, de hogy 
folyó volt-e ez a Perec, vagy patak, vagy talán egyik 
se, azt magam se tudom megmondani, — mondja egy 
másik lévai. — A Garamból ered és százkilométeres 
kanyargás után, mely közben átszeli Léva városát is, 
ismét a Garamba torkollik. Állitólag valamikor ásták 
ennek a medrét, tehát tulajdonképpen csatorna és 
vize a malmokat hajtotta. 

A város vége a Káka domb felé emlekedik. Min- 
den valamirevaló polgárnak szőlője volt a Kákahe- 
gyen, ahol hangulatos nagy szüretek voltak. 

— Gyermekkoromban a vár egyik fele romokban 
hevert, a másik fele azonban ép, lakható állapotban 
volt — hangzik tovább egy másik sarokból az emlé- 
kek fölelevenitése. — Ebben a részben volt még a 
háboru előtti időkben a magyar királyi adóhivatal. A 
lévaiak ide jártak adót fizetni a várba. 

— Reviczky Gyula emlékét Léván szeretettel ápol- 
ták. A Reviczky Irodalmi Kör előadóestélyeket, föl- 
olvasódélutánokat rendezett, az ifjuság részére pálya- 
dijakat tüzött ki és országos hírü irókat és művésze- 
ket hivott meg előadóestjeire. A Reviczky Kör, ugy 
tudom, a cseh megszállás alatt is működött és már 
amennyire lehetett, igyekezett ébren tartani, ápolni a 
magyar kultura iránti szeretetet. " 

Nagy sóhajtások között beszélnek egyszerre többen 
is arról, milyen gyönyörü volt a régi Oroszlán-fogadó 
épülete, ahol egykor Rákóczi főhadiszállása is volt. 
Fájt is a város minden lakosának a szive, amikor ezt a 
régi szép épületet egy-két évvel a világháboru kitö- 


rése előtt lebontották és helyére modern uj szállodát 
épitettek. Semmi sem maradt meg a régi Oroszlán 


fogadóból csak a kovácsolt cégére, amely négy pat- / 


kóban végződik. A cégért ma is őrzik Léva város 
muzeumában a legértékesebb emlékek között. 

— Bizony még én is emlékszem a régi Oroszlánra 
— szólt közbe egy uriasszony. — Kisleány voltam és 
ott tanultam táncolni. Boltives kapualja volt az Orosz- 
lánnak és oda futottak be a csilingelő szánkók a báli- 
ruhás, kipirult arcu leányokkal, Emlékszem én még a 
régi városházára is, amely a török időkből maradt 
fenn. Amikor lebontották, hogy helyére az ujat épit- 
sék, egész sereg ágyugolyót találtak a falak között. 
Édesapám is őrzött egy ilyen ágyugolyót és talán még 
mindig megvan, hacsak a csehek el nem szedték. 

Egyesek arra is emlékeznek, hogy a várfalak be- 
huzódtak a városba és az egyik mellékutcában — a 
nevét már nem tudják — a gyümölcsöskert keritését 
képezték ki a régi várfalból. Ludány felé a Siklós- 
hegy alján óriási tölgy állott, ahol a néphit szerint 
Rákóczi megpihent. A lévaiak szeretettel sétálgattak 
Rákóczi fájához. 

— A libafertályról sem szabad megfeledkezni — 
szól egy jókedvü hölgy. — A városházával szemben 
a piactéren, heti vásárok idején, egybesütött libákat 
árultak, ragyogóan tiszta tálakra rakva. A vidékiek, 
akik a hetivásárokra nemcsak a környékről, de sok- 
szor a szomszédos vármegyékből is bejöttek Lévára, 
egy-egy fertály finom ropogós libát vettek maguknak 
ebédre. Ha valahová ilyenkor vásár idején vendég ér- 
kezett — és bizony gyakran érkezett is —, a háziasz- 
szonynak nem volt gondja, mert a libafertályos asz- 
szony egy-kettőre az asztalra teremtette a finom ételt. 


— Bizony csöndes, nyugalmas város volt Léva — 
veszi át a szót egy másik hölgy. — Nyugalmas békét 
élő emberek laktak ott. Még az őszirózsás forradalom 
is csöndben, nagyobb zavar nélkül mult el. Néhány 
kóbor katona lopott pár bakancsot: ez volt minden, 


ami a forradalom kitörésekor Léván történt. 

A lévai vár romokban álló része. 

A vár középső szárnya. 

A lévai vár északnyugati bástyája. 
Baloldali kép: a lévai római katolikus templom. 


— Igen. Ilyen volt Léva — mondta egy ur, aki 
a félhomályos szoba sarkába  visszahuzódva  be- 
hunyt szemmel hallgatta eddig városbelijei beszédét. 
— Ilyen volt, de vajjon milyen most, mert én bizony 
husz éve nem láttam. 

Nyugodtan, csöndesen indult a beszélgetés és a vé- 
gén mindannyian idegesek lettek. Talán nem is idege- 
sek, mint inkább türelmetlenek. Husz évig türelmesek 
voltak, de most már türelmetlenül várják azt a napot, 


amikor ujból hazamehetnek. 
—mbóő. 


31 


év 


A krasznahorkai várhoz vezető ut. 


; A FELVIDÉK 
ÉS A VISSZACSATOLT ÖVEZET 


IRTA: CHOLNOKY JENŐ EGYETEMI TANÁR 


Az a keskeny területsáv, amit most sikerült visz- 
szacsatolni, földrajzi szempontból három különböző 
jellegü terület. Az első darab a Kis-Alföldnek a Du- 
nától északra terjedő részéből való, a második a fel- 
vidéki nagy medencékhez tartozik s a harmadik az 
Északkeleti-Felvidék lábánál végignyuló, alföldi sze- 
gély. 

A Felvidék ugyanis mingyárt két lényegesen kü- 
lönböző darabra válik szét az Ondova—Tapoly folyók 
völgyével elválasztva. A hegyek szerkezete szerint a 
Bártfa fölött emelkedő Zborói-hágóval kell a Kárpá- 
tokat ketté vágnunk. Nyugatra Pozsonyig nyulnak el 
az Északnyugati-Kárpátok, keletre meg az Északkeleti- 
Kárpátok s tartanak egészen a Visó völgyéből az Ara- 
nyos- Beszterce völgyébe átvezető Borsai-hágóig. 

Az Északnyugati-Kárpátokhoz csatlakozó hegyvidé- 
ket összefoglalóan  Északnyugati-Felvidéknek nevez- 
zük, az Északkeleti-Kárpátokhoz tartozó hegyvidéket 
pedig Északkeleti-Felvidéknek mondjuk. Az előbbin 
laknak a magyarokkal együtt a tótok, az utóbbin a 

rutének. Nagyon helytelennek tartom, ha ezt a Felvi- 
déket Ruszinszkónak mondjuk. Rutén földnek mond- 
hatjuk, minthogy valóban a falusi nép tulnyomóan 
rutén, de ez a nép annyira hozzákapcsolódott a ma- 
gyarsághoz, hogy nehány fizetett agitátoron kivül, a 


nép semmiféle vonzalmat sem érez a muszkák irá- 
nyában, 
Az Északnyugati-Felvidék háromféle  hegységből 


tevődik össze. Először is Pozsonynál kezdve, egészen a 
Zborói-hágóig nyulik el a Kárpátok láncolata. Másod- 
szor Szepes, Abauj és Gömör vármegyék területén 
terpeszkedik egy régi, ma már csak romjaiban meg- 
maradt hegység, ez a Szepes -Gömöri-Érchegység. 
Lényegesen különbözik a Kárpátoktól, mert sokkal 
régibb hegység s nincsenek rajta meredek csúcsok, 
éles gerincek, rohanó, zuhatagos hegyi patakok, ha- 
nem csak szelidebb lejtők, széles hegyhátak. Innen a 
hajdani hegycsúcsokat lepusztitotta az idő s a hegyek- 
nek csak , tönkje", csak a posztamentuma maradt meg, 
de éppen ezekben akad a legtöbb vastartalmu, igen 
régi kőzet. 


Csak a hegytönköket itt-ott elfedő mészkőtakarók- 
ban látunk merészebb formákat, mert a mészkő min- 
dig meredek sziklafalakban, meg aztán szakadékos 
völgyekben, barlangokban gazdag. 

A Kárpátok és a Szepes—Gömöri-Érchegység össze- 
forrott csoportját aztán az Alföld és Dunántul felől 
hatalmas kialudt vulkánsorozat keriti körül. Kezdőd- 
nek ezek a vulkánok a  Magyar-Érchegységben, Sel- 
mecbánya körül, aztán folytatódnak a  Börzsönyi- 
hegységben, majd a Cserháton át a Mátrában, aztán 
a Zempléni-vulkánsorban. Ez az utóbbi talán a leg- 
szebb sorozat. Miskolcnál kezdődik s Eperjes táján ér 
véget. Azelőtt Eperjes—Tokaji-hegyláncnak mondták 
tankönyveink, nagyon, de nagyon helytelenül, mert 
először is nem hegylánc, hanem vulkánsorozat, má- 
sodszor, mert Tokaj az ő aszu-termő hegyével nincs is 
benne a sorozatban és harmadszor azért rossz, mert 
Eperjesnél már nincsenek vulkánok. Ezért sokkal he- 
lyesebb Zempléni-vulkánsornak neveznünk s ma már 


földrajzi könyveinkben igy is irjuk s a katedrán igy ! 


is tanitjuk. 

A Kárpátok geológiai értelemben véve, egészen 
fiatalon felgyürődött lánchegységek, ezért nincsenek 
bennük nevezetesebb ércelőfordulások. Négy övezetét 


különböztetjük meg s ezt meg kell értenie annak, aki ! 
itt a politikai állapotok és teendők fölött gondolkozni § 


akar. Ne gondolja az olvasó, hogy fölösleges pedan- 
téria ilyesmivel foglalkozni 


tanulmányozni. Meg fogjuk látni, hogy éppen ennek 


a szerkezetnek megismerése vezethet bennünket igen ; 


fontos politikai-és történelmi következtetésekre. 
A Kárpátok legszélesebb, legegységesebb övezete 
az ugynevezett homokkő-övezet. Nem nagyon magas, 


de igen széles, helyenkint száz kilométerre is kiszéle- ! 


sedő, óriási övezet ez s végignyulik a Morva-mezőtől 
egészen Brassó vidékéig Erdélyben. Olyan  össze- 
függő, egységes láncolat ez, hogy csak mesterséges 
okoskodással, a hozzákapcsolódó, más felépitésü he- 
gyek figyelembevételével lehet darabokra vágni. 

A homokkőhegyek óriási kiterjedésü, széles hegy- 
hátak 1000—2000 m magasságu tetőkkel. A homokkő 
rossz termőföldet ad, azt is keveset, azért a  hegy- 
vidéket 9990-ban rengeteg erdőség boritja. Ezeken a 
széles, lakatlan, erdős hegyhátakon fut a Magyar- 
medence vizválasztó vonala is. A kis Poprádtól elte- 
kintve, ezen fut a Duna vizeit az Odera, a Visztula és 
a Dnyeszter vizeitől elválasztó vonal. Azért ez a szé- 
les, lakatlan, nehezen járható hegyvidék a legkitü- 
nőbb országhatár s már ezer éve teljesiti ezt a szol- 
gálatot. Csak a trianoni bölcsek voltak olyan felüle- 
tesek és tudatlanok, hogy fogalmuk sem volt mind- 
erről s a népek százezreit tették boldogtalanná egy 
maroknyi hazug és haszonvágyó csőcselék kedvéért. 

A Kárpátok második övezete a főövezet. Ez kez- 
dődik a Duna partján a Kis-Kárpátokkal, folytató- 
dik a Vágon tul a Kis-Fátrában, aztán a Liptói- 
havasokban s végre a Magas-Tátrában hatalmas ma- 
gassággal, impozánsan végződik. A harmadik övezet 
Nyitránál kezdődik a Zobor-heggyel s első darabja 
a Nagy-Fátra, második nagy darabja az  Alacsony- 
Tátra s ez keleten a Király-heggyel végződik. 

A  homokkő-övezet és a főlánc közé iktatódik be 
a negyedik övezet, a világ egyik csodája. Ez az ugy- 
nevezett mészkőszirt-övezet. A hegyek aránylag sze- 
lid lejtővel veszik körül a Vág völgyét s a szelid 
lejtőkre a hegyképző erők óriási mészkődarabokat 
dobáltak oda, mintha csak a Magyar-medence lakói- 
nak védő szelleme olyan sziklacsoportokat akart volna 
idesorakoztatni, amelyekre szinte bevehetetlen vára- 
kat lehetett épiteni. A középkorban ez lehetett volna 


s a hegység szerkezetét ha 


a medence bevehetetlen Maginot-vonala; de sajnos, 
nem mindig értettük meg nemzetünk védnemtőjének 
intő szavát! 

Mindazáltal nagyon sok szép vár épült ezekre a 
szirtekre, kezdve  Dévénynél. Detrekő,  Temetvény, 
Jókő, Csejte, Beckó, Trencsén, Oroszlánkő, Ljetava 
stb. mind ezekre épült leirhatatlanul szép sorozatban. 
Megvan a szirt-övezetnek folytatása a Vág völgyén 
tul is, ilyen szirten áll Árva-vára, aztán Nedec és 
Lubló-vára s a Dunajec ilyen gyönyörü szirtek közt 
tör keresztül Lengyelország felé. Összesen 4000 szir- 
tet olvashatunk meg, egyik szebb a másiknál. 

A Kárpátok övezetei közt medencék sorakoznak, 
mindegyik egy-egy vármegye fészke. A  homokkő- 


övezet, meg a főlánc közt vannak a Trencséni-, 
Árvai- és Nowytargi-medencék. A főövezet és a belső 
övezet közt vannak az Alsó-Nyitra, a Felső-Nyitra, a 
Turóci-, a Liptói- és a Szepesi-medencék. 

Ezek a medencék kicsinyek, magasan vannak, 
földművelésre nem nagyon alkalmasak, azért a ma- 
gyarság ezeket nem nagyon szerette. Csak az Alsó- 
Nyitra- meg a Szepesi-medence olyan, hogy már a 
honfoglalók szivesen megtelepedtek bennük, de a 
többi sokáig majdnem néptelen maradt s csak később 
szaporodtak el benne az eredetileg hegyeken pásztor- 
kodó szlovákok. Magukban ezek a medencék életkép- 
telenek, gazdaságilag is, politikailag is rá vannak 
utalva azokra a nagyobb területekre, amelyek felé a 
medencék " völgyei kinyilnak, amerre a medencék 
folyóinak vize lefolyik. Márpedig ezek a medencék 
mind a Magyar-medence felé vannak nyitva, minden 
völgyük oda torkol, fokozatosan kiszélesedve. Még a 
Szepesi-medence is a Hernád révén, meg a Szepes— 
Gömöri-Érchegységet a Szepesi-Magurától elválasztó, 
szerkezeti mélyedésen át sokkal nyiltabb összekötte- 
tésben áll a Magyar-medencével, mint a  Lengyel- 
siksággal, bár a Poprád arrafelé veszi utját! De mi- 
lyen utját! A leghatalmasabb mészkőszirtek közt, 
óriási kerülővel, szinte eszeveszett kanyarulatokkal 
tör keresztül a határláncon, ugyhogy völgyében soha- 
sem vezetett kereskedelmi ut, sőt hajdan szinte jár- 
hatatlan volt, mint a Dunajec völgye. 

Azért dugta el IV. Béla féltett családját ide, a 
Vörös-klastromba, mert oda ugyan a lovas mongolok 
sohasem juthattak volna el. 

Ez az oka annak, hogy a tótok, a kis medencék 
igénytelen lakói, kénytelenek voltak mindig szezon- 
munkára vállalkozni s természetesen Magyarország 
felé igyekeztek. Budapestet — elmondhatjuk, hogy — 
tót napszámosok épitették, az Alföldön ők voltak 
a legderekabb aratómunkások, mint házalókat, dró- 
tosokat, üvegeseket stb. mindenütt ismerték és sze- 
rették az országban, mert becsületes, tisztességes, 
jóravaló nép volt. A nyári szezonmunkával szerzett 
pénzből éltek télen át. 

Egészen mások azok a medencék, amelyek a Kár- 
pátok, a Szepes—Gömöri-Érchegység, meg a vulkáni 
övezet hegyei között vannak. Ezek sokkal, de sokkal 
nagyobbak, földművelésre, sürü lakosság keletkezé- 
sére sokkal alkalmasabbak. Ezek a Nógrádi-, a Gö- 
möri- és az Abauji-medencék. Mindegyik egy-egy kis 
Dunántul abban a tekintetben, hogy a dombokat föl- 
épitő, régibb tengeri rétegek itt is fenn vannak egy- 
kétszáz méter magasságban s nincsenek ugy elsüly- 
lyedve, mint az Alföld alatt. Ezért mindegyik medence 
igen kedvesen változatos, termékeny dombvidék, 
azért már a honfoglaláskor ellepte őket a magyarság 
s tulnyomóan magyarok is maradtak, legfeljebb a 
cseh statisztikák hajmeresztő hazugságai telepitettek 
ide tótokat és" cseheket. 

Ezeket a medencéket most visszakaptuk, nagyon 
természetesen és a földrajzi tényezők szigoru követ- 
kezetességével, habár nem is egész terjedelmükben, 
de tulnyomó nagy részüket. 

A Kis-Alföldön előretoltuk a határt annyira, hogy 
legalább a Csallóköz, meg azon tul egy keskeny sáv 


"visszakerült Érsekujvárral és a nevezetes marcheggi 


vasutvonallal együtt. De az uj határ itt nem termé- 
szetes, a Mátyus-földjének, egészen Vágujhelyig visz- 
sza kellett volna jönnie, hisz ez a Magyar-medencé- 
hez szorosan hozzátartozó terület. Pozsony, Nagy- 
szombat és Nyitra az ezeréves magyar történelemnek 
fontos állomáshelyei s mindig magyarok is voltak, 
együtt azzal a németséggel, amely velünk érzett, 
szabadságharcunkban velünk küzdött és együtt mun- 
kálkodott az ország fölvirágoztatásában. 

Ipolyság visszatérésével a Nógrádi-medencének is 
haza kellett jönnie, tehát Losonc is visszakerült. 
Rozsnyóval a Gömöri-medencének ez a kissé külön- 
álló részmedencéje is visszacsatlakozott s ennek logi- 
kus folyományaképpen az Abauji-medence is, a 
Bodva felső vizvidékével, Jászóval együtt. De igy 
hazakerült az Aggteleki-barlanghoz tartozó  hosszu- 
szói ág is. Ezt a visszakapott szép ágat inditványoz- 
nám, hogy Ciano-folyosónak nevezzük el, a magyar 
érdekek hathatós pártfogója tiszteletére. 

Nagyon fontos, hogy visszakerült Rimaszombat és 
Bánréve. Egészen kömikus volt, amit ezzel a vasuti 
csomóponttal elkövettek. A csehek nem tudták sem- 
mire sem használni, nekünk meg tönkretette a vasuti 
közlekedésünket a Gömöri-medencében. Az ózdi vas- 
gyárhoz csak autobuszokkal lehetett eljutni, meg 
valami hevenyészett kerülővel minden berendezés 
nélkül. 

Kassa az Abauji-medence gazdasági centruma és a 
Hernád meg a Tárca völgyén levezető utak  össze- 
futásának helye. Itt az északról jövő árunak meg kel- 
lett állnia, mert megváltozott a szállitás módja és 
célja. Az ,en gros" érkező áru innen , en detail" ment 
szét s viszont a  Magyar-medencéből mindenfelől 
összefutó áru innen ,en gros" ment ki északra. Igy 
lett Kassa igen nevezetes kereskedőváros. Eperjes 
mintegy elővárosa volt ebben a tekintetben s Eper- 
jesnek is vissza kellett volna térnie. Most igy zsák- 
utcába került, valósággal halálra van itélve. 

Az Északkeleti-Felvidék lábánál elhuzódó alföldi 
sáv annyiban rendkivül nagy jelentőségü ránk nézve, 
hogy a Felvidék völgyeinek kijáratában keletkezett, 
nevezetes vásárhelyek és pedig Ungvár, Munkács és 
Beregszász most a kezünkben van, tehát a Felvidék, 
hogy ugy mondjuk, gazáátlanul maradt. Ha ott nem 
a mivelünk együtt érző, jóravaló rutén nép, hanem 
valami magyargyülölő, balkáni horda fészkelne, csak 
le kellene zárnunk a határt s éhen veszne az egész 
hegyvidék. Nem is képzelhető el, hogy a népek önren- 
delkező jogának tiszteletben tartása esetén ez a teljes 
szivvel-lélekkel hazakivánkozó rutén nép ne tehetné 
azt, amit akar s amit gazdasági helyzetének józan 
megitélése szinte követel. 

A visszakerült terület több, mint 12.000 négyszög- 
kilométer, tehát ezzel Csonkahazánk területe mintegy 
1390-kal megnövekedett s mivel a terület lakossága 
körülbelül egymillió, tehát a. lakosság is mintegy 
1290-kal növekedett. Az Északnyugati-Felvidéknek az 
a része, amely nem került vissza, az most még rosz- 
szabb gazdasági helyzetbe jutott, mint amilyenben 
volt. A földrajzi tényezők itt is döntőleg fogják az 
eseményeket irányitani! 

